Readme | Έδωσα Φακελάκι | Ώθησε την ευθύνη, ενίσχυσε τη διαφάνεια. Η συμμετοχή σου θα βοηθήσει να απαλλαγούμε από τη διαφθορά\nΑρχική › Readme\nΝα σου πω εγώ τον τρόπο κυρία Χριστίνα Τρεμόντι για να καταλάβεις πως θα χειριστείς την όλη κατάσταση. Καταρχήν δεν έφτοιαξες το site αυτό για να γίνει διάλογος και "να μάθουμε ο ένας τον άλλο" αλλά για να γίνουμε ο ένας ρουφιάνος του άλλου και να αλληλοτρογώμαστε μεταξύ μας ποιος έχει δίκιο και ποιος άδικο, ποιος τα "πήρε" και ποιος δεν τα πήρε. Μπείτε στην κατηγορία "Πήρα Φακελάκι" και δείτε και μόνη σας τους κωμικοτραγικούς διαλόγους που εξελίσονται. Όλα αυτά από την ανεπάρκεια ενός διευθαρμένου μέχρι το κόκκαλο κράτους. Να πάτε να ρωτήσετε όλους όσους έχουν αγαπημένα πρόσωπα σε κρίσιμη κατάσταση στα νοσοκομεία όλης της χώρας αν είναι σε θέση να καταδώσουν τους γιατρούς που παίρνουν το φακελάκι.Τους γιατρούς που είναι η τελευταία τους ελπίδα για να δουν τον άνθρωπό τους όρθιο και ζωντανό. Πηγαίνετε να δείτε στη Γαλλία και στη Σουηδία πως είναι το εθνικό υγειονομικό τους σύστημα και αν μπορείτε αντιγράψτε έστω και το 1/10 τους. Εκεί υπάρχουν ελεγκτικοί μηχανισμοί όπου σου αφαιρούν την άδεια άσκησης επαγγέλματος εφ 'όρου ζωής αν δεχθείς να χρηματιστείς.Όχι να τη βγάλεις καθαρή με μια "δυσμενή" προσωρινή μεταθεσούλα μέχρι να ξεχαστεί το θέμα. Εκεί ο ίδιος ο γιατρός παίρνει bonus στο μισθό του εαν έχει λίγους ασθενείς μιας και το ίδιο το κράτος πριμοδοτεί και δίνει βάρος στην προληπτική ιατρική καθώς ως γνωστόν το προλαμβάνειν είναι απείρως καλύτερο από το θεραπεύειν. Μια μπούρδα και μισή είναι αυτό το ρουφιανό-site και τίποτα περισσότερο. Απλά δεν θέλει το κράτος να έχει υγεία ο κόσμος για να δουλεύει σαν καλοδουλεμένο γρανάζι το κύκλωμα των συνεταίρων του που βρίσκεται από πίσω και δεν είναι άλλο από τις μεγαλοεταιρίες του χώρου. Άντε και περαστικά σας.\nΜαλλον κανα χαλασμενο γραναζι εισαι και συ! Αμα εχεις σοφη ιδεα για καλλιτερο σαιτ φτιαξε τα γραναζια σου και βαλε μπρος να το δημιουργησεις! Γιατι το αμελεις? Σου ευχομαι μεσα απο την καρδια μου καλη επιτυχια!\n8 years ago ( 02:15 AM )\nΦίλε γιατί τόση έχθρα; Σοβαρά, προσπαθώ να σε κατάλαβω... Σε εξοργίζει τόσο πολύ αυτό το σάιτ κ όχι ο χρηματισμός δηλαδή;\nΠράγματι πιστεύω ότι είσαι και εσύ μέρος του χαλασμένου μηχανισμού δλδ "γιατρός" ανήθικος που τα παίρνει. Εγώ πάντως αν γιατρός - πού μέχρι σήμερα δεν μου έχει συμβεί- μου ζητήσει φακελάκι με όσο πιο όμορφο τρόπο μπορεί, ξέρω πως θα τον αντιμετωπίσω.\n8 years ago ( 13:39 PM )\nφιλε φιλη δεν ξερω τι εισαι παντωσ το θεματακι σου το χεις ειμαι μια νοσηλευτρια 27 ετων με μικρο παιδι με εδιοξαν απο ιδιοτικο νοσοκομειο γιατι δεν δεχτηκα να ζητησω απο μια κοπελα 1500 ε αν εισαι κ εσυ απο αυτουσ τουσ ανηθικους που εκμεταλλευονται τον πονο του κοσμου η την αναγκη για μια αδεια δεν ξερω κ εγω τι αλλο λυπαμαι μονο κ μονο που εμεισ οι υπολοιποι κατσαμε κ ασχοληθηκαμε μαζι σου.ΚΑΙ ΕΝΑ ΜΕΓΑΛΟ ΜΠΡΑΒΟ ΣΤΗΝ ΚΟΠΕΛΑ ΠΟΥ ΕΦΤΙΑΞΕ ΤΟ ΣΑΙΤ ΑΥΤΟ.να σαι καλα κ οπωσ βλεπεισ υπαρχουν ανθρωποι που ενδιαφερομαστε για τουσ αλλους αντιθετα με εσενα.\nΣυμφωνώ με τους σχολιαστές. Όσο για τη ρουφιανιά........... Θεωρώ ότι πρόκειται περί "ανώνυμης καταγγελίας". Από πότε είναι ρουφιανιά η καταγγελία μιας παρανομίας;;;; Έλα κι εσύ στη Γερμανία να δεις πώς λειτουργούν τα πράγματα..............\n8 years ago ( 22:24 PM )\nΣτη Γερμανία και συγκεκριμένα στα τρένα δίνονται αμοιβές (ξεκινούν από τα 500 Ευρώ) σε άτομα που θα κάνουν καταγγελία για βανδαλισμό και η οποία θα οδηγήσει στη σύλληψη των δραστών. Το ίδιο συμβαίνει σε λεωφορεία καθώς επίσης και σε στάσεις λεωφορείων. Προσωπικά, θεωρώ ότι η καταγγελία οποιασδήποτε παρανομίας είναι καθήκον όλων των πολιτών που σέβονται τον εαυτό τους και το κράτος στο οποίο ζουν και δραστηριοποιούνται. Οι παρανομούντες πρέπει να συλλαμβάνονται και να τιμωρούνται σύμφωνα με τους εκάστοτε νόμους. Αυτό, βέβαια, προϋποθέτει την ύπαρξη ιδανικών δημοκρατικών συνθηκών και μιας ιδανικής κοινωνίας πολιτών - στοιχεία που όμως δεν υπάρχουν πουθενά (δεν υπήρξαν ούτε στην αρχαία Ελλάδα). Η αμοιβή στην περίπτωση που ανέφερα αποτελεί κίνητρο ευαισθητοποίησης των πολιτών.... Πείτε το - αν θέλετε - κάρφωμα ή ρουφιανιά (και μάλιστα με αμοιβή!). Ποιό το αποτέλεσμα του καρφώματος ή της ρουφιανιάς (υπό την προϋπόθεση, ασφαλώς, ότι πρόκειται για πραγματική καταγγελία και όχι για συκοφαντία); Η σύλληψη των δραστών και η τιμωρία τους! Και κλείνοντας, ένα σχόλιο για τα όσα έγραψε παραπάνω ο φίλος/η φίλη: Στο σημείο ή μάλλον στην κατάντια που έχουμε φτάσει η ΡΟΥΦΙΑΝΙΑ ΣΕ ΠΕΙΡΑΞΕ;;;;;;;;;;;;;;;;;;;;;;;;\nΡΟΥΦΙΑΝΙΑ: Το να καταγγέλλεις στις Αρχές κάποιον του οποίου οι πράξεις ή παραλείψεις δεν σε αφορούν, με κίνητρο να κερδίσεις την εύνοια των Αρχών, χρήματα και άλλα οφέλη. ΕΛΛΗΝΑΡΑΔΕΣ ΜΟΥ, ΠΟΥ ΕΧΕΤΕ ΑΥΤΗ ΤΗ ΣΙΧΑΜΕΝΗ ΛΕΞΗ (ΡΟΥΦΙΑΝΟΣ) ΕΤΟΙΜΗ, πείτε μου λίγο αν είναι ρουφιάνος αυτός που πέθανε επειδή τον πυροβολησαν οι ληστές της τράπεζας τους οποίους πήγε να εμποδίσει. Αν είναι ρουφιάνος αυτός που παίρνει το 100 επειδή κάποιος τράκαρε το αυτοκίνητό σας παρκάροντας και γκάζωσε να εξαφανιστεί. Αν είναι ρουφιάνος οποιοσδήποτε θελήσει να εμποδίσει κάποιον που καταστρέφει δημόσια περιουσία. Πιθανώς τώρα που καταλαβαίνετε ότι τα καπάκια των υπονόμων που πάνε για παλιοσίδερα στα καροτσάκια σουπερμάρκετ τα πληρώσατε χρυσά και θα τα ξαναπληρώσετε χρυσά, να αλλάξετε γνώμη για το "ρουφιάνο" και να καταλάβετε ότι ΤΟ ΚΡΑΤΟΣ ΕΙΣΤΕ ΕΣΕΙΣ, ΟΦΕΙΛΕΤΕ ΝΑ ΤΟ ΥΠΕΡΑΣΠΙΣΤΕΙΤΕ ΚΑΙ ΟΧΙ ΝΑ ΤΟ ΕΧΘΡΕΥΕΣΤΕ. Εσείς στείλατε τους ανίκανους να σας κυβερνήσουν, αλλάξτε το λοιπόν.\n8 years ago ( 17:44 PM )\nκαλε μου ανθρωπε τι λες??στη γερμανια παιρνουν τηλεφωνο την αστυνομια και σε γραφουν για παρανομη σταθμευση οι κατοικοι απο τα σπιτια τους!!στην εθνικη οδο οταν τους περνας ενημερωνουν απο το κινητο την τροχαια και σε πιανουν πιο κατω....ΕΛΕΟΣ....επειδη βγηκε μια ιστοσελιδα να πει ο καθενας τον πονο του θιχτηκες??και στο κατω κατω ασε να γραψουμε και μεις που δεν τα παιρνουμε.....δεν μπορουμε να το φωναξουμε στη δουλεια γιατι μας τρωει το συστημα, ασε μας να ξεσπασουμε και μεις εδω...


Διακοσμήστε έξυπνα το σπίτι σας και αποτρέψτε πιθανές διαρρήξεις – DC Security\nΔιακοσμήστε έξυπνα το σπίτι σας και αποτρέψτε πιθανές διαρρήξεις\nΑρχική/Blog/Διακοσμήστε έξυπνα το σπίτι σας και αποτρέψτε πιθανές διαρρήξεις\nΓνωρίζατε πως μπορείτε να προστατεύσετε το σπίτι σας εκμεταλευόμενοι την εσωτερική και εξωτερική του διακόσμηση; Υπάρχουν διάφοροι τρόποι για να σχεδιάσετε κατάλληλα τον κήπο σας έτσι ώστε να μην αφήσετε περιθώρια σε κανέναν διαρρήκτη για να κρυφτεί σε σκοτεινά σημεία. Οι παρακάτω συμβουλές θα σας βοηθήσουν να προστατέψετε το εξωτερικό του σπιτιού σας και να αποτρέψετε ακόμα μια πιθανή διάρρηξη.\nΕγκαταστείτε ορισμένους αυτόματους χρονοδιακόπτες στα σημεία που έχετε δυνατό φωτισμό και ρυθμίστε τα φώτα σας να ανάβουν αυτόματα όταν εσείς λείπετε από το σπίτι. Με αυτό τον τρόπο ένας πιθανός διαρρήκτης θα δει ότι υπάρχει κάποιος μέσα στο σπίτι και θα το σκεφτεί πολύ για να επιχειρήσει να μπει μέσα. Συνδιάστε τους χρονοδιακόπτες και με τον εξωτερικό φωτισμό του σπιτιού σας για να μην αφήσετε κανένα σημείο ικανό να κρύψει έναν κλέφτη. Οι διαρρήκτες αποφεύγουν να ληστέψουν σπίτια εάν υπάρχει πιθανότητα να εντοπιστούν εύκολα.\nΈνας εξωτερικός φράχτης προσφέρει αρκετά σημεία που μπορεί να κρυφτεί κάποιος στο σκοτάδι. Μπορείτε να εγκαταστήσετε αγκαθωτούς θάμνους που αποκαρδιώνουν πολύ τους επίδοξους διαρρήκτες.\nΠέρα από την εγκατάσταση αγκαθωτών θάμνων μπορείτε να κλαδέψτε τα δέντρα και τα φυτά σας με τέτοιο τρόπο ώστε να μην αφήσετε κρυψώνες. Προτιμήστε μικρά δέντρα και φυτά καθώς δεν αφήνουν εκτεθειμένα κρυφά σημεία χωρίς να χαλάνε την αισθητική του σπιτιού σας.\nΤα στόρια αποτρέπουν τους διαρρήκτες από το να δουν τι έχετε στο σπίτι σας. Σας προτείνουμε να χρησιμοποιήσετε στόρια σε όλα τα παράθυρα και αν κατοικείτε σε μεζονέτα σε όλα τα παράθυρα του ισογείου. Ο διαρρήκτης δύσκολα θα επιχειρήσει να ανοίξει ένα σπίτι εάν δεν γνωρίζει τι θα βρει μέσα.\nΚρατήστε τα βαριά έπιπλα εξωτερικών χώρων μακριά από παράθυρα καθώς μπορεί να διευκολύνουν τους διαρρήκτες στην πρόσβαση στα παράθυρα σας.\nΜπορείτε να συνδιάσετε τις παραπάνω συμβουλές με ένα σύστημα συναγερμού σπιτιού και ένα κλειστό κύκλωμα τηλεόρασης (κάμερες ασφαλείας) για να είστε σίγουροι πως το σπίτι και η οικογένειά σας θα παραμείνουν ασφαλή σε 24ωρη βάση.\ndcsec2017-08-24T09:30:30+02:00Αύγουστος 24th, 2017|Blog|


Μποέμιανς 1905 - Σέσκε Μπουντεζόβις 31/5 | Προγνωστικά για Στοίχημα\n31/5/2020 Μποέμιανς 1905 - Σέσκε Μπουντεζόβις 3 - 2\n22/3/2020 Μποέμιανς 1905 - Σέσκε Μπουντεζόβις\n6/10/2019 Σέσκε Μπουντεζόβις - Μποέμιανς 1905 3 - 2\n3/10/2018 Μποέμιανς 1905 - Σέσκε Μπουντεζόβις 1 - 0\n15/7/2015 Μποέμιανς 1905 - Σέσκε Μπουντεζόβις 3 - 3\n18/4/2015 Σέσκε Μπουντεζόβις - Μποέμιανς 1905 2 - 3\n24/1/2015 Μποέμιανς 1905 - Σέσκε Μπουντεζόβις 0 - 0\n4/10/2014 Μποέμιανς 1905 - Σέσκε Μπουντεζόβις 3 - 0\n6/9/2014 Μποέμιανς 1905 - Σέσκε Μπουντεζόβις 2 - 0\n12/4/2014 Μποέμιανς 1905 - Σέσκε Μπουντεζόβις 0 - 3\n18/1/2014 Σέσκε Μπουντεζόβις - Μποέμιανς 1905 2 - 2\n13/9/2013 Σέσκε Μπουντεζόβις - Μποέμιανς 1905 1 - 0\n26/2/2012 Σέσκε Μπουντεζόβις - Μποέμιανς 1905 3 - 1\n15/1/2012 Μποέμιανς 1905 - Σέσκε Μπουντεζόβις 3 - 0\n21/8/2011 Μποέμιανς 1905 - Σέσκε Μπουντεζόβις 2 - 1\n13/3/2011 Σέσκε Μπουντεζόβις - Μποέμιανς 1905 1 - 1\n16/1/2011 Μποέμιανς 1905 - Σέσκε Μπουντεζόβις 1 - 1\n22/8/2010 Μποέμιανς 1905 - Σέσκε Μπουντεζόβις 2 - 2\n24/3/2010 Σέσκε Μπουντεζόβις - Μποέμιανς 1905 0 - 0\n29/11/2009 Σέσκε Μπουντεζόβις - Μποέμιανς 1905 3 - 0\n13/9/2009 Μποέμιανς 1905 - Σέσκε Μπουντεζόβις 2 - 0\n2/8/2009 Μποέμιανς 1905 - Σέσκε Μπουντεζόβις 0 - 2\n30/11/2008 Μποέμιανς 1905 - Σέσκε Μπουντεζόβις 2 - 0\n10/8/2008 Σέσκε Μπουντεζόβις - Μποέμιανς 1905 0 - 0\n30/3/2008 Σέσκε Μπουντεζόβις - Μποέμιανς 1905 2 - 0\n20/1/2008 Μποέμιανς 1905 - Σέσκε Μπουντεζόβις 6 - 1\nΑνάλυση: Έχουν το μομέντουμ οι γηπεδούχοι\nΗ Μποέμιανς 1905 φιλοξενεί τη Σέσκε Μπουντεγιόβιτσε για την 26η αγωνιστική του τσέχικου πρωταθλήματος. Οι γηπεδούχοι «σκόρπισαν» μεσοβδόμαδα εντός έδρας την Τέπλιτσε, ενώ οι φιλοξενούμενοι ηττήθηκαν στο «σπίτι» τους από τη Σλόβαν Λίμπερετς.\nΠραγματοποίησε την καλύτερή της εμφάνιση στη σεζόν, στην επιστροφή της μετά τη διακοπή λόγω του Covid-19. Στο κρίσιμο παιχνίδι με την Τέπλιτσε ήταν καταιγιστική κι επικράτησε με το ευρύ 4-0, χωρίς να αφήσει περιθώρια αμφισβήτησης της κυριαρχίας της στο χορτάρι και παρά το γεγονός ότι δεν είχε τη στήριξη των οπαδών της. Κινδύνευσε στα πρώτα λεπτά αλλά προηγήθηκε στο 12’ με εύστοχη εκτέλεση πέναλτι του Γίντρισεκ. Στο 21’ ο Χρόνεκ εκμεταλλεύτηκε ένα τραγικό λάθος στην αντίπαλη άμυνα και πέτυχε το 2-0 το οποίο ήταν και το σκορ του ημιχρόνου. Δέχτηκε πίεση όμως ήταν εκείνη που στο 64ο λεπτό βρήκε και τρίτο γκολ, όταν ο Ναζάροφ έστειλε άθελά του την μπάλα στα δίχτυα της ομάδας του. Τα πάντα είχαν κριθεί και στο 93’ ο Βάτσεκ σκόραρε για μία ακόμα φορά δίνοντας διαστάσεις θριάμβου στη νίκη της ομάδας του.\nΜε αυτό το «τρίποντο» ανέβηκε στους 30 βαθμούς -οι 25 έχουν κατακτηθεί εντός έδρας- και βρίσκεται μόνη της στην 11η θέση του βαθμολογικού πίνακα. Απέχει οκτώ πόντους από την επικίνδυνη ζώνη, ενώ πλέον κυνηγάει και τη δεκάδα, προκειμένου να αποφύγει τη συμμετοχή της στα πλέι άουτ. «Τρέχει» σερί τριών αγώνων δίχως ήττα και ήταν φορμαρισμένη πριν τη διακοπή, ενώ έδειξε έτοιμη να συνεχίσει από εκεί που είχε σταματήσει. Τα τρία από τα τέσσερα τελευταία παιχνίδια της ήταν Over, παρ’ όλα αυτά είναι αρκετά απρόβλεπτη, καθώς πριν από αυτά είχαν σημειωθεί πέντε διαδοχικά Under.\nΟ κόουτς των «καγκουρό» Λούντεκ Κλούσατσεκ τόνισε:«Πλέον μετά τη νίκη επί της Τέπλιτσε έχουμε ηρεμία και μπορούμε να στοχεύσουμε πολύ ψηλότερα. Σίγουρα είχαμε και τύχη που άλλες φορές έλειψε, αλλά έμεινα ικανοποιημένος από τον τρόπο που αγωνίστηκε η ομάδα στο γήπεδο. Θα προσπαθήσουμε να παίξουμε αντίστοιχα και με την Μπουντεγιόβιτσε, όμως περιμένουμε ένα σαφώς δυσκολότερο παιχνίδι. ».\nΑγωνιστικά Νέα: Απών θα είναι ξανά ο αναπληρωματικός αμυντικός Ποκόρνι (12/0), αμφίβολος ο μέσος Ουγκβού (14/0).\nΣτην πρώτη της επίσημη υποχρέωση μετά τη διακοπή φιλοξένησε τη Σλόβαν Λίμπερετς και παρά το γεγονός ότι έπαιξε αρκετά καλά, δεν τα κατάφερε και γνώρισε την ήττα (0-1) σ’ ένα ματς στο οποίο δεν μπορεί να κατηγορηθεί ότι δεν απέδωσε καλό ποδόσφαιρο με βάση και τις συνθήκες. Στο πρώτο σαρανταπεντάλεπτο κυριάρχησε και δημιούργησε αρκετές καλές ευκαιρίες. Όσες είχαν πορεία προς την εστία όμως σταμάτησαν στον αντίπαλο τερματοφύλακα ο οποίος βρέθηκε σε μεγάλη μέρα. Από το «πουθενά» έμεινε πίσω στο σκορ στο 50’ με την άμυνά της να είναι εκτεθειμένη. Κινδύνευσε και με δεύτερο γκολ στο 64’, αλλά από εκείνο το σημείο κι έπειτα ανέβασε την απόδοσή της πιέζοντας για την ισοφάριση. Ήταν άτυχη στο 73’ όταν η μπάλα σταμάτησε στο οριζόντιο δοκάρι της αντίπαλης εστίας. Πίεσε μέχρι το τέλος αλλά δεν βρήκε ποτέ το τέρμα της ισοφάρισης και μοιραία ηττήθηκε.\nΣυμπλήρωσε τρεις σερί ήττες -χωρίς να έχει σκοράρει σε αυτά τα ματς- συνεχίζοντας το αρνητικό σερί που είχε ξεκινήσει να «χτίζεται» από τον περασμένο Μάρτιο. Τα διαδοχικά αρνητικά αποτελέσματα την έχουν φέρει στην 8η θέση του βαθμολογικού πίνακα με 36 βαθμούς κι εφόσον συνεχίσει έτσι θα μείνει εκτός της πρώτης εξάδας που δίνει εισιτήριο για τα πλέι οφ και για τα διεκδίκηση της εξόδου στις διεθνείς διοργανώσεις. Δεν κινδυνεύει σε καμία περίπτωση με υποβιβασμό, ωστόσο ως νεοφώτιστη θέλει να τερματίσει όσο ψηλότερα γίνεται. Σπάνια εμφανίζονται ισοπαλίες στα παιχνίδια καθώς έχουν σημειωθεί μόλις τρεις σε 25 «στροφές». Οι τέσσερις από τους πέντε πιο πρόσφατους αγώνες της ολοκληρώθηκαν No Goal.\n«Απογοητευτήκαμε από την ήττα στο πρώτο παιχνίδι μετά το μεγάλο διάλειμμα που υπήρξε. Παρ’ όλα αυτά υπάρχουν ακόμα αρκετά παιχνίδια για να προσπαθήσουμε να καλύψουμε το χαμένο έδαφος. Η ομάδα έδειξε επηρεασμένη από τη διακοπή και παίζαμε σε χαμηλότερο ρυθμό από αυτόν που συνηθίζουμε. Ελπίζω ότι στο επόμενο παιχνίδι θα εμφανιστούμε καλύτεροι» επισήμανε ο προπονητής της ομάδας Νταβίντ Χόρετζις.\nΑγωνιστικά Νέα: Ξανά διαθέσιμος μετά από καιρό ο αρχηγός της ομάδας Κλαντρούμπσκι (15/1), ενώ αμφίβολοι είναι οι σημαντικοί μέσοι Μρσιτς (22/2) και Γιάβορεκ (22/1).\nΗ Μποέμιανς 1905 εντυπωσίασε απέναντι στην Τέπλιτσε αλλά απέναντι στη Σέσκε Μπουντεγιόβιτσε το έργο της θα είναι σαφώς πιο δύσκολο. Οι γηπεδούχοι έχουν το μομέντουμ, καθώς συνδύασαν την επιστροφή στη δράση με την καλύτερή τους εμφάνιση σε ολόκληρη τη σεζόν. Στον αντίποδα οι φιλοξενούμενοι ηττήθηκαν από τη Σλόβαν Λίμπερετς στην έδρα τους, αλλά δημιούργησαν αρκετές ευκαιρίες. Θα αποφύγουμε το ποντάρισμα στα γκολ και θα ρισκάρουμε επιλέγοντας την ισοπαλία, θεωρώντας ότι αποτελεί το πιθανότερο σημείο σε αυτό το ματς.\n23' Ledecky David\n29' Schumacher Till\n37' Vodhanel Jan\n38' Pulkrab Matej\n41' Sivok Tomas\n47' Sivok Tomas\n55' Pulkrab Matej\n70' Cavos Patrik\n76' Schranz Ivan\n90' Taborsky Ivo\n6/10/2019 Σέσκε Μπουντεζόβις Μποέμιανς 1905 3 - 2\n3/10/2018 Μποέμιανς 1905 Σέσκε Μπουντεζόβις 1 - 0\n15/7/2015 Μποέμιανς 1905 Σέσκε Μπουντεζόβις 3 - 3\n18/4/2015 Σέσκε Μπουντεζόβις Μποέμιανς 1905 2 - 3\n24/1/2015 Μποέμιανς 1905 Σέσκε Μπουντεζόβις 0 - 0\n4/10/2014 Μποέμιανς 1905 Σέσκε Μπουντεζόβις 3 - 0\n6/9/2014 Μποέμιανς 1905 Σέσκε Μπουντεζόβις 2 - 0\n12/4/2014 Μποέμιανς 1905 Σέσκε Μπουντεζόβις 0 - 3\n18/1/2014 Σέσκε Μπουντεζόβις Μποέμιανς 1905 2 - 2\n13/9/2013 Σέσκε Μπουντεζόβις Μποέμιανς 1905 1 - 0\n26/2/2012 Σέσκε Μπουντεζόβις Μποέμιανς 1905 3 - 1\n15/1/2012 Μποέμιανς 1905 Σέσκε Μπουντεζόβις 3 - 0\n21/8/2011 Μποέμιανς 1905 Σέσκε Μπουντεζόβις 2 - 1\n13/3/2011 Σέσκε Μπουντεζόβις Μποέμιανς 1905 1 - 1\n16/1/2011 Μποέμιανς 1905 Σέσκε Μπουντεζόβις 1 - 1\n€ 27,325 75.2%\n€ 6,186 17%\n€ 2,823 7.8%\n€ 9,758 32.8%\n€ 20,004 67.2%\nΠτώση απόδοσης -16.73% στο 1\n-16.73% 0.00% +28.73% +6.67% -4.19%\n2.04 3.05 3.45 2.08 1.60 1.25 1.28 1.65\n2.58 1.95 3.70 35.00\n1: Στοιχημα-τζης 1, Στοιχημα-τζης 2, Στοιχημα-τζης 3, Στοιχημα-τζης 4, Στοιχημα-τζης 5, Στοιχημα-τζης 6, Arisfc8, ANDY, paixtoureto, kamariza, ilitou, Palavos7, phttong37, seferis2, PAOKpetros01, ST.ETHNIKH, patrinos25, mihaielagabriela, Ilias, Ireland, Thanasis, MU_7, Pant3110, Ath_gian84, spyrakos, Dimitrakis58\nX: Στοιχημα-τζης 27, Στοιχημα-τζης 28, Στοιχημα-τζης 29, Στοιχημα-τζης 30, Στοιχημα-τζης 31, milky, samig, KRINELI, -Punk., lefvoul, S.S.G.13, Onironautis, Antonis217\n2: Στοιχημα-τζης 40, Στοιχημα-τζης 41, Στοιχημα-τζης 42\n1X: iaki, sangvi1, Sthmenos\n12: rodis, Mentoras\nOver: Στοιχημα-τζης 48, geromastoras, flagseaman, hellsangel, ALESIO, Sthmenos, Mentoras, Theniothos\nUnder: KRINELI, Thanasis, Rigel\nGoal: logikosgauros, kostas05, avraam2222, ALESIO, Mentoras\nNo Goal: KRINELI, Thanasis\n2-3 Goals: Στοιχημα-τζης 68, Στοιχημα-τζης 69, Στοιχημα-τζης 70, Στοιχημα-τζης 71, Στοιχημα-τζης 72


«Έχω υψηλά τριγλυκερίδια... Τι πρέπει να αλλάξω στη διατροφή μου;» - Mothersblog.gr\n«Έχω υψηλά τριγλυκερίδια... Τι πρέπει να αλλάξω στη διατροφή μου;»\n22 Φεβ 2016\tΔΙΑΤΡΟΦΟΛΟΓΟΣ\nΠολλοί θεωρούν ότι οι υψηλές τιμές τριγλυκεριδίων μπορεί να εμφανιστούν μόνο στους ηλικιωμένους και όχι σε νεότερες ηλικίες. Τα νεότερα δεδομένα όμως δείχνουν ότι ολοένα και περισσότεροι νέοι ενήλικες έχουν αυξημένα επίπεδα τριγλυκεριδίων.\nΤι σημαίνουν όμως τα αυξημένα τριγλυκερίδια για το σώμα μας; Ενώ τα τριγλυκερίδια είναι μία πηγή συμπυκνωμένης ενέργειας για τον οργανισμό, σε μεγάλες ποσότητες μπορούν να συμβάλουν στην αθηροσκλήρωση αυξάνοντας τον κίνδυνο για καρδιαγγειακά νοσήματα και εγκεφαλικά επεισόδια. Παρακάτω ακολουθούν οι βασικές αλλαγές που πρέπει να κάνετε στη διατροφή σας προκειμένου να μειώσετε τα επίπεδα των τριγλυκεριδίων.\n• Μειώστε το βάρος σας σε περίπτωση που είστε υπέρβαροι ή παχύσαρκοι. Η σταδιακή μείωση του βάρους με ισορροπημένη διατροφή είναι η πιο ασφαλής και αποτελεσματική μέθοδος.\n• Αποφύγετε τη ζάχαρη. Πείτε «όχι» σε αναψυκτικά, γλυκά, παγωτά! Επίσης προσέχετε την κρυμμένη ζάχαρη που βρίσκεται σε δημητριακά πρωινού, επιδόρπια γιαουρτιού και συσκευασμένα σφολιατοειδή.\n• Αποφύγετε τα απλά σάκχαρα και μάθετε να τα αναγνωρίζετε στις ετικέτες τροφίμων. Λέξεις όπως σιρόπι καλαμποκιού, δεξτρόζη, φρουκτόζη, γλυκόζη, λακτόζη, μαλτόζη, σουκρόζη, σιρόπι από ζαχαροκάλαμο, τη ζάχαρη βύνης και μελάσα υποδεικνύουν τα απλά σάκχαρα.\n• Επιλέγετε υγιεινά λιπαρά. Πείτε «ναι» στο ελαιόλαδο, τους ανάλατους ξηρούς καρπούς, το αβοκάντο, το ταχίνι. Αποφύγετε το κορεσμένο λίπος που βρίσκεται στο κρέας και τα γαλακτοκομικά, αλλά και τα τηγανητά τρόφιμα.\n• Προτιμήστε το ψάρι σε σχέση με το κρέας. Επιλέγετε λιπαρά ψάρια με ω-3 λιπαρά 2 φορές την εβδομάδα. Ο σολομός, το σκουμπρί, οι σαρδέλες και ο τόνος είναι κάποια από αυτά.\n• Αυξήστε την πρόσληψη φυτικών ινών. Αντικαταστήστε το λευκό ρύζι, το ψωμί και τα ζυμαρικά με τις «καστανές» εκδοχές τους, και μην ξεχνάτε να συνοδεύετε κάθε κυρίως γεύμα με σαλάτα. Τα φρούτα επίσης θα σας βοηθήσουν να φτάσετε τον ημερήσιο στόχο των 20-25 γρ. φυτικών ινών.\n• Αποφύγετε το αλκοόλ. Όσο και να σας αρέσει να χαλαρώνετε με τη βοήθεια ενός ποτηριού κρασιού ή μπύρας, ακόμα και μικρές ποσότητες αλκοόλ μπορούν να επιδράσουν στην αύξηση των τριγλυκεριδίων.\n• Γυμναστείτε! Η συστηματική άσκηση μπορεί να μειώσει κατά 30-40% τα τριγλυκερίδια. Επιλέξτε έναν τρόπο άσκησης που σας ευχαριστεί και προσθέστε τον στην καθημερινότητά σας για τουλάχιστον 30 λεπτά/5 φορές την εβδομάδα.\nΠΩΣ ΘΑ ΠΕΣΟΥΝ ΤΑ ΤΡΙΓΛΥΚΕΡΙΔΙΑ\nΤΡΙΓΛΥΚΕΡΙΔΙΑ ΚΑΙ ΔΙΑΤΡΟΦΗ


Στη σημερινή εποχή οι trendy δίαιτες δεν μας καλούν να κάνουμε τόσο δραστικά πράγματα.\nΣε γενικές γραμμές μπορούμε να τις κατατάξουμε στις εξής γενικές κατηγορίες:\nΔίαιτες περιορισμού θερμίδων\nΔίαιτες περιορισμού συγκεκριμένων διατροφικών ομάδων\nΥποχρεωτική κατανάλωση συγκεκριμένων φρούτων ή άλλων τροφών\nΔίαιτες σχεδιασμένες για συγκεκριμένους σωματότυπους, ή για διάφορες άλλες κατηγοριοποιήσεις ανθρώπινων χαρακτηριστικών\nΔίαιτες αρνητικών θερμίδων (υπάρχει κι αυτό;)\nΕίναι όμως αξιοσημείωτο οτι ενώ οι δίαιτες αυτές έρχονται και παρέρχονται, προτείνοντας κάθε φορά εντελώς διαφορετικές διατροφικές συμπεριφορές, οι ανάγκες μας ως ανθρώπινοι οργανισμοί αλλάζουν ελάχιστα ανά τους αιώνες.\nΕπειδή λοιπόν παντού υπάρχει ένας μύθος, ας δούμε τα υπέρ και τα κατά όλων των παραπάνω περιπτώσεων.\nΟι δίαιτες περιορισμού θερμίδων ουσιαστικά δουλεύουν πάνω σε ένα "ισοζύγιο θερμίδων". Έτσι, σας προτείνουν να δημιουργήσετε αρνητικό ισοζύγιο, καταναλώνοντας τρόφιμα με λιγότερες θερμίδες απο αυτές που ξοδεύετε με τις καθημερινές σας δραστηριότητες, βασιζόμενες στη αρχή οτι ο οργανισμός σας προκειμένου να ανταποκριθεί στις καθημερινές του ανάγκες, θα καταναλώσει μέρος των αποθεμάτων ενέργειας που έχει (π.χ. λίπος), κι έτσι θα χάσετε βάρος.\nΥπέρ: Έχει αποτέλεσμα! Αν πράγματι έχετε τη δυνατότητα να υπολογίσετε τις θερμίδες που καταναλώνετε, και τις θερμίδες που ξοδεύευτε με βάση τον τρόπο ζωής σας, οι συγκεκριμένες δίαιτες έχουν αποτελέσματα κάτω από ορισμένες προϋποθέσεις που θα αναφέρουμε παρακάτω. Επιπλέον αν προσθέσετε και λίγη σωματική άσκηση στο πρόγραμμά σας, μπορείτε να μεγαλώστε το αρνητικό ισοζύγιο των θερμίδων σας ακόμη περισσότερο.\nΜην το παρακάνετε! Αν ελαττώσετε τις θερμίδες σας πολύ, υπάρχει ο κίνδυνος το σώμα σας να μειώσει το μεταβολισμό του σε μία προσπάθεια να διατηρήσει ενέργεια. Έτσι, ενώ θα τρώτε ελάχιστα πιστεύοντας οτι θα χάσετε βάρος γρηγορότερα, το αποτέλεσμα θα είναι από πολύ μικρό έως ανύπαρκτο. Υπολογείστε πόσες περίπου θερμίδες χρειάζεστε (γνωστό και ως "Basal Metabolic Rate" ή BMR), και φροντίστε οι θερμίδες που προσλαμβάνετε να είναι λίγο (π.χ. 10 - 20%) λιγότερες. Μπορείτε να βρείτε πολλούς υπολογιστές του BMR, καθώς και υπολογιστές θερμίδων στις τροφές στο internet κάνοντας μία απλή αναζήτηση. Το παρακάτω link είναι ένα μόνο παράδειγμα: http://www.calories.com.gr/page.php?id=23\nΕφόσον το διαιτολόγιό σας θα είναι πιο περιορισμένο, βεβαιωθείτε οτι έχετε περιλάβει όλες τις διατροφικές ομάδες, χωρίς να ξεχνάτε φρούτα, λαχανικά, όσπρια και πρωτεΐνες (ειδικά αν κάνετε και γυμναστική).\nΔεν είναι σίγουρο οτι χάνετε μόνο λίπος! Χρειάζεται πολύ καθοδήγηση, προσπάθεια, και σίγουρα συμβουλή από κάποιον ειδικό.\nΕίναι πολύ εύκολο να βρει κανείς πολλές τέτοιες δίαιτες με μία απλή αναζήτηση στο διαδίκτυο. Δίαιτες που απαγορεύουν τους υδατάνθρακες, ή τις πρωτεΐνες, ενώ συνοδεύονται από τα αντίστοιχα βιβλία, με αναφορές σε επιτυχείς απώλειες βάρους διασημοτήτων, κλπ.\nΑν αποφασίσετε να ακολουθήσετε τέτοιου τύπου δίαιτα, σίγουρα πρέπει να σας παρακολουθεί ειδικός.\nΕπιπλέον, πρέπει να ξέρετε οτι οποιαδήποτε δίαιτα αποκλείει ολόκληρες διατροφικές ομάδες, δεν μπορεί να είναι μέρος ολοκληρωμένης και ισορροπημένης διατροφής. Αυτό σημαίνει οτι ο οργανισμός σας θα έχει ελλείψεις.\nΑκριβώς επειδή ο οργανισμός σας θα έχει ελλείψεις, υπάρχει ο κίνδυνος όταν σταματήσετε τη συγκεκριμένη δίαιτα, αυθόρμητα να αναζητήσετε αυτά που σας έλλειψαν τόσο καιρό, και να τα αναπληρώσετε με το παραπάνω, ξαναπαίρνοντας τα χαμένα κιλά.\nΗ δίαιτα του ανανά, η δίαιτα του grapefruit, η δίαιτα της χορτόσουπας, κλπ, κλπ. Και σ' αυτήν την περίπτωση, βγαίνουν κατά καιρούς διάφορες θεωρίες για τροφές με κάποιες "χημικές" ιδιότητες που βάζουν τον οργανισμό σε κατάσταση απώλειας βάρους.\nΟυσιαστικά πρόκειται για παραλλαγή της παραπάνω περίπτωσης, όπου υποχρεωνόμαστε να τρώμε συγκεκριμένα πράγματα, με αποτέλεσμα η διατροφή μας να είναι ελλειπής, και ως εκ τούτου να είναι αδύνατο να συνεχιστεί για μεγάλο χρονικό διάστημα. Επιπλέον, όπως και νωρίτερα, εγκυμωνεί ο κίνδυνος να ξαναπάρουμε τα χαμένα κιλά γρήγορα, αναπληρώνοντας τις ελλείψεις που δημιουργήσαμε στον εαυτό μας.\nΠρόκειται για δίαιτες που αναπτύχθηκαν ομαδοποιώντας τους ανθρώπους με βάση κάποιο χαρακτηριστικό τους, π.χ. την ομάδα αίματός τους. Ορίζουν έτσι κάποιες τροφές, η συνδυασμούς τους, οι οποίες έχουν καλά αποτελέσματα σε ανθρώπους με τα συγκεκριμένα χαρακτηριστικά. Αυτού του τύπου δίαιτες έγιναν πολύ δημοφιλείς κατά τις 2 τελευταίες δεκαετίες, και φαίνεται να έχουν κάποια θεωρητική τουλάχιστον βάση. Πρακτικά, δεν υπάρχουν επιστημονικές αποδείξεις οτι ισχύουν. Επιπλέον, προσωπικά τις εφαρμόσαμε χωρίς ιδιαίτερο αποτέλεσμα. Δεν υπήρξε δηλαδή αποτέλεσμα που να μην μπορούσε να έχει επιτευχθεί ακολουθώντας μια ισορροπημένη διατροφή με ελαφρώς μειωμένη κατανάλωση θερμίδων.\nΔίαιτες αρνητικών θερμίδων\nΟι συγκεκριμένες δίαιτες βασίζονται στη θεωρία οτι υπάρχουν τροφές οι οποίες προσφέρουν λιγότερες θερμίδες απ' όσες χρειάζεται να ξοδέψει ο οργανισμός για να τις χωνέψει. Έτσι, καταναλώνοντας κυρίως ή μόνο τέτοιες τροφές, δημιουργείτε μεγάλο αρνητικό ισοζύγιο θερμίδων, άρα χάνετε βάρος πολύ γρήγορα.\nΔεν ξέρω σίγουρα, πιθανόν να υπάρχουν τέτοιες τροφές. Αν υπάρχουν, και αν υποθέσουμε οτι καταναλώνει κανείς μόνο ή κυρίως τέτοιες τροφές, τότε μάλλον θέτει τον εαυτό του σε κίνδυνο. Όπως είπαμε και νωρίτερα, το αρνητικό ισοζύγιο θερμίδων δεν μπορεί να είναι πολύ μεγάλο, γιατί ο οργανισμός χρειάζεται ενέργεια για να εκτελέσει τις βασικές του λειτουργίες: αναπνοή, πέψη, κλπ. Αν η πρόσληψη θερμίδων πέσει κάτω από κάποιο ελάχιστο όριο, ο οργανισμός θα προσπαθήσει να εξοικονομήσει ενέργεια μειώνοντας το μεταβολισμό του, για να μπορέσει να εκτελέσει τις βασικές αυτές λειτουργίες του. Επιπλέον, είναι αμφίβολο οι τροφές αυτές, αν υπάρχουν, να μπορούν να καλύψουν τις διατροφικές ανάγκες ενός ανθρώπου. Προσοχή λοιπόν!\nΤο σίγουρο είναι οτι για να χάσει κανείς βάρος, πρέπει να ξοδεύει περισσότερη ενέργεια απ' όση προσλαμβάνει.\nΤο πλέον εύκολο είναι να πείσει και να πιέσει τον εαυτό του να ακολουθήσει μία εξαντλητική δίαιτα για κάποιο χρονικό διάστημα, με μεγάλους περιορισμούς για να έχει γρήγορα αποτελέσματα. Αν υπάρξουν, θα είναι μάλλον προσωρινά, γιατί μετά από τέτοιους περιορισμούς είναι δύσκολο να βρεθεί η ισορροπία, και συνήθως έως ότου βρεθεί, έχουν επανέλθει και τα κιλά.\nΤο σωστό είναι να αποκτηθούν καλές διατροφικές συνήθειες, σε βάθος χρόνου, οι οποίες θα σας βοηθήσουν να φτάσετε και να διατηρήσετε το ιδανικό για εσάς βάρος για πάντα. Ποιο είναι αυτό? Συμβουλευτείτε τον δείκτη σωματικής μάζας, ή Body Mass Index (BMI). Αυτός είναι ένας δείκτης που ανάλογα με το φύλο, την ηλικία και το ύψος σας, θα σας δώσει ένα εύρος τιμών για το ιδανικό σας βάρος. Βρείτε το ΒΜΙ σας για να έχετε μία εικόνα για το ιδανικό σας βάρος, και για το αν, και πόσα κιλά πρέπει να χάσετε. Μπορείτε να βρείτε έναν υπολογιστή ΒΜΙ στο παρακάτω link.\nΑυτό είναι το πρώτο βήμα προς την κατανόηση του σημείου απ' το οποίο ξεκινάτε, και του στόχου που θα θέσετε. Ακολουθούν πολλά βήματα, σ' αυτό το ταξίδι, η ομορφιά του οποίου είναι αυτό ακριβώς: το ταξίδι, και όχι ο τερματισμός. Γιατί όσο αυτό διαρκεί, θα δείτε πόσο όμορφος και υγειής αισθάνεται κανείς αποκτώντας καλές διατροφικές συνήθειες, και βάζοντας λίγη άσκηση στην καθημερινή του ζωή.\nΑπό το επόμενο άρθρο αυτής της ενότητας, θα ξεκινήσουμε να αναλύουμε ένα ένα και τα υπόλοιπα βήματα ώστε να τα καταλάβετε καλά, να τα προσαρμόσετε στις δικές σας ανάγκες και να τα εφαρμόσετε σταδιακά, με σιγουριά και αυτοπεποίθηση. Γιατι αν δεν καταλάβετε κατί καλά και δεν το πιστέψετε, δεν υπάρχει περίπτωση να το κάνετε συνειδητά και να το επιτύχετε.\nΣυνεχίζουμε λοιπόν... Τα πρώτα βήματα... Σε λίγες μέρες στο www.greatfood.gr


ΠΑΧΥΣΑΡΚΟ ΠΑΙΔΑΚΙ Α ΔΗΜΟΤΙΚΟΥ - Σχολική ηλικία (απο 6 ετών) - Parents.org.gr\nΠΑΧΥΣΑΡΚΟ ΠΑΙΔΑΚΙ Α ΔΗΜΟΤΙΚΟΥ\nΑπό CHRISTIE M, Σεπτέμβριος 24,2013 in Σχολική ηλικία (απο 6 ετών)\nΚαλησπέρα σε όλους.Ο γιος μου πάει Α Δημοτικού και είναι 1.23 ύψος με βάρος 35 κιλά.Ήταν πάντα ένα παχουλό παιδάκι από μωρό αλλά φέτος το καλοκαίρι πήρε 4 κιλά, έτρωγε πραγματικά πολύ.Έχω κάνει σαφώς λάθη με την διατροφή του δεχόμενη την αντιπάθεια του στα λαχανικά και δίνοντας του επιλογές πιο εύκολες π.χ.μακαρόνια με κιμά κλπ.Να σημειώσω πως φρούτα ευτυχώς τρώει αρκετά και δεν τρώει junk food καθόλου συχνά(1 φορά τον μήνα και αν).Αυτό που με ανησυχεί είναι πως πάντα πεινούσε πολύ.Όμως αυτό το καλοκαίρι πραγματικά αυτό διογκώθηκε.Επίσης εμφάνισε αρκετή τριχοφυία πάνω στο χείλος και στις γάμπες.Ο παιδίατρος χθες μου έγραψε και εξετάσεις θυρεοειδή προληπτικά.\nΚορίτσια πείτε μου εάν κάποια κοπέλα αντιμετωπίζει παρόμοιο πρόβλημα ποιο άθλημα σας βοήθησε να πέσουν τα κιλά σε συνδυασμό με πιο ισορροπημένη διατροφή?\nΣήμερα ας πούμε στο ολοήμερο του είχα στείλει για πρωινό τοστ με γαλοπούλα-τυρί και μια μπανάνα και για μεσημεριανό φιλέτο κοτόπουλο με ντοματοσαλάτα χωρίς λάδι.Ε ,μόλις τον πήρα στις 16.15 η 1η ερώτηση ήταν Μαμά τι να φάω?\nσου προτεινω να κλεισεις ραντεβού στο αγλαια κυριακου στο ενδοκρινολογικο. θα κανουν εξετασεις στο απιδί και θα σου δωσουν διατροφη καταλληλη. ΚΑΙ ΣΕ ΣΥΝΔΙΑΣΜΟ με ασκηση θα εχεις το καλύτερο αποτελεσμα. Οποιοδηποτα αθλημα να κανει θα τον βοηθήσει.\nξεκινήστε με τον ενδοκρινολόγο και αργοτερα κοιταξε για αθλημα.\nTo μεσημεριανό του ήταν πολύ φτωχό γι'αυτό πεινούσε.\nΚάνε του το τοστ με μαύρο ψωμί και γαλοπούλα ή τυρί χαμηλών λιπαρών και ντομάτα. Ενίσχυσε λίγο περισσότερο το μεσημεριανό. Αν του έβαζες λίγο πουρέ για παράδειγμα δεν θα πείραζε.\nΣαφώς και πρέπει να πάρεις γνώ μη ειδικού.\nΗ οργανωμένη άσκηση μπορεί και να μην βοηθούσε τόσο όσο να τον παίρνεις εσύ τα απογεύματα και να περπατάτε, να παίζει, να κάνει ποδήλατο.\nΠρέπει εσύ να του εμφυσήσεις την αγάπη για τη φυσική άσκηση ώστε να την κάνει τρόπο ζωής. Θα κάνει καλό και σε σένα .\nΤα παιδιά να ξέρεις δεν κάνουν δίαιτα για να χάσουν κιλά.\nΟ διατροφολόγος προσπαθεί να διατηρήσει το βάρος ώστε ψηλώνοντας το παιδί να ισοφαρήσει με τα κιλά του.\nΧωρίς να είμαι καθόλου ειδικός θα πρότεινα κι εγώ να πας άμεσα το παιδί σε ενδοκρινολόγο. Μία γνωστή που είχε παρόμοιο πρόβλημα με την κόρη της πέρισυ στο νηπιαγωγείο (κιλά + εμφάνιση τριχοφυίας), την πήγε σε ενδοκρινολόγο ο οποίος της είπε ότι υπάρχει κάποια σχέση μεταξύ του βάρους και της πρόωρης ήβης. Βάζοντας το παιδί σε διατροφή κατάφεραν και ανάσχεσαν την τριχοφυία χωρίς ορμόνες. Εχοντας αυτό το περιστατικό υπόψιν μου θα ξεκίναγα από ενδοκρινολόγο.\nΣυμφωνώ απόλυτα με την πρόταση του ενδοκρινολόγου, αλλά και της άσκησης.\nΔες όμως λίγο και το μενού που του δίνεις από άποψη θρεπτικών στοιχείων\nΤοστ (ψωμί τοστ= ζάχαρη, υδατάνθρακες, τρανς λιπαρά/ αλλαντικό= ζάχαρη και συντηρητικά,αμφίβολη ποιότητα λιπαρών/ τυρί χαμηλών= ελάχιστες βιταμίνες), μπανάνα (=αν δεν ήταν ώριμη πάλι πολλά σάκχαρα και υδατάνθρακες).\nΚοτόπουλο φιλέτο(= πρωτεΐνες κυρίως), σαλάτα χωρίς λάδι(=υδατάνθρακες, φυτικές ίνες)\nΩραία εμπεριέχονται αρκετές βιταμίνες, αλλά απουσιάζουν τα καλά λιπαρά που θα του δώσουν ενέργεια και θα τον χορτάσουν. Επίσης τον έχεις να καταναλώνει πολλά σάκχαρα που προκαλούν εθισμό και διατάράσσουν και την ισορροπία στο έντερό του και άρα και σε όλο τον οργανισμό του.\nΕπίσης τον όρο παχύσαρκο τον χρησιμοποιήσε ο παιδίατρος; Δεν είμαι 100% σίγουρη, αλλά νομίζω ότι είναι ιατρικός όρος που χρησιμοποιείται υπό συγκεκριμένες συνθήκες. Όπως ας πούμε δεν είναι υπερκινητικό ένα ζωηρό παιδί.\nΖήτα βοήθεια από άνθρωπο που να ξέρει και θα τα πάτε περίφημα.\nChristie οι εύκολες επιλογές που λες δεν θεωρώ ότι είναι τα μακαρόνια με κιμά, ούτε το junk food μπορεί από μόνο του να προκαλέσει παραπανίσια κιλά, μήπως όμως θα πρέπει να προσέξεις λίγο περισσότερο να μην τρώει το παιδί λιχουδιές, πχ μήπως έτρωγε πολλά παγωτά το καλοκαίρι και πήρε αυτά τα 4 επιπλέον κιλά? Επίσης εγώ θεωρώ πιο junk αυτά που αγοράζουμε από τα ράφια των σούπερ μάρκετ, δηλ κρουασάν, μπισκότα, τυποποιήμένους χυμούς κλπ. Οσο το παιδί είναι μικρό έχεις πολλά περιθώρια να ελέγξεις μία κατάσταση, αν το αφήσεις όμως, μεγαλώνοντας θα είναι πιο δύσκολο να κάνεις κάποια πράγματα.\nΔημοσιεύτηκαν Φεβρουάριος 9,2014\nδεν θελω να σε ανυσηχησω αλλα η κορη μου παει δευτερα γυμνασιου και ειναι 40 κιλα...κι ο γιος σου ειναι 35 και παει πρωτη?καλο ειναι να επισκεφτεις καποιο γιατρο\nΟ γιος μου πέρυσι στην Α΄Δημοτικού είχε ύψος (το Μάϊο) 1,27 και το βάρος είχε φτάσει στα 33,7. Αν και με μυώδη σωματότυπο, πάλι τα κιλά ήταν πολλά. Ξεκινήσαμε διατροφή πιο προσεκτική και συνέχισε την άσκηση (ήδη από πέρυσι έκανε κολύμβηση και μπάσκετ). Φέτος (Φεβρουάριο) έχει ύψος 1,32 και το βάρος του παραμένει ίδιο (33,7). Για το δικό του σωματότυπο (μυώδης με πλάτες), τα κιλά είναι ιδανικά, για ένα άλλο παιδάκι όμως με λεπτό σκελετό, ίσως και αυτά τα κιλά να είναι πολλά.\nΕπομένως, σημαντικός παράγοντας είναι επίσης και ο σωματότυπος του παιδιού, αυτό που λέμε "βαρύ κόκκαλο" για παράδειγμα.\nΌπως και να'χει ξεκινάς από ειδικό γιατρό για να αποκλείσεις παθολογικούς παράγοντες. Εμείς πέρυσι κάναμε αιματολογικές και βιοχημικές εξετάσεις και ήταν όλες καλές. Επίσης, δεν είχε καθόλου χοληστερίνη, ενώ άλλα και αδύνατα ακόμη παιδιά έχουν.\nΣου εύχομαι να είναι όλα καλά. Οπλίσου με κουράγιο και υπομονή, κάνετε τις εξετάσεις σας και συμβουλευτείτε και ειδικό για τη διατροφή. Το πρώτο βήμα έγινε με το να αναγνωρίσεις το πρόβλημα και να θέλεις να κάνεις κάτι γι΄αυτό και να βοηθήσεις το παιδί σου! Είμαι σίγουρη πως θα πάνε όλα καλά!!!\nΔε μπορεί να γίνει καμία απολύτως σύγκριση μεταξύ αγοριών και κοριτσιών. Επίσης, εκτός από το φύλο, την ηλικία κλπ., σημαντικό ρόλο παίζει και ο σωματότυπος του κάθε παιδιού.\nΔημοσιεύτηκαν Φεβρουάριος 10,2014\nΑρχικώς, θα συμφωνήσω με τις κοπέλες που συστήνουνε την επίσκεψη σε γιατρό, είτε ενδοκρινολόγο είτε ότι κρίνεται απαραίτητο.\nΕίχα το ίδιο θέμα με την κόρη μου, πολύ μικρότερη.\nΑρχές καλοκαιριού, 3 ετών, είχε 3 κιλά περισσότερα από το κανονικό (20 κιλά). Ήτανε πολύ λιχούδα και διαρκώς ήθελε να τρώει. Αφού η παιδίατρος μου είπε τι γίνεται, ανέλαβα δράση: Της έδινα πολλά φρούτα και σαλάτες (ντομάτα + αγγούρι το καλοκαίρι) και το βραδυνό μετατράπησε σε πολύ λιτό (φρούτο ή γιαουρτάκι με μέλι ή τοστάκι κλπ). Το αποτέλεσμα είναι να έχουμε καταφέρει να πάρει μόνο δύο κιλά από το καλοκαίρι και οριακά πλέον να έχει μπει στις καμπύλες ανάπτυξης και να μην είναι τελείως εκτός. Όλα αυτά συνδυάστηκαν με κολυμβητήριο και μπαλέτο στον παιδικό σταθμό.\nΟ γιος μου από την άλλη είναι σβούρα. Πάει Α΄δημοτικού και τρώει αρκετά στο σχολείο: δλδ του δίνω μπανάνα + τοστ μαζί, θα πάρει και κάτι από το κυλικείο. Το μεσημεριανό του είναι κανονικό (χωρίς σαλάτα) ότι τρώμε δλδ.\nΑπό εκεί και πέρα, τρώει πρωινό γάλα με δημητριακά και φροντίζω να τρώει κάτι ελάχιστο το απόγευμα (συνήθως ένα μικρό γλυκάκι μιας και έχει 3 φορές την εβδομάδα καράτε) και λίγο το βράδυ, συνήθως γιαουρτάκι ή γάλα με δημητριακά.\nΤα κιλά του αυξάνονται φυσιολογικά. Εννοείται δεν είναι αδύνατος, απλά κανονικός.\nΤο καράτε που πάει ο γιος μου είναι πολύ καλή άσκηση. Από την άλλη, το καλύτερο άθλημα θα είναι αυτό που θα επιλέξει ο γιος σου. Αν του αρέσει, θα πηγαίνει με χαρά και όχι ως εξαναγκασμό.\nΕφόσον εξετάσατε ήδη το θυρεοειδή, θα περιμένεις τα αποτελέσματα. Καλή άσκηση είναι το κολύμπι, το ποδήλατο, το ταε κβο ντο, όλα τα αθλήματα είναι καλά, προτιμώντας αυτά που γυμνάζουν όλο το σώμα θα έχετε καλύτερα αποτελέσματα.\nΜε προσοχή όμως, γιατί ο δικός μου πχ, μετά το κολυμβητήριο πήρε 4 κιλά, γιατί έβγαινε απ την πισίνα και ζητούσε γεμιστά και μακαρονάδες με κιμά....στη δική μου περίπτωση δλδ βγήκαμε πιο "γεμάτοι" απ την ιστορία και έκανα αμάν να τον επαναφέρω.\nΕχω πάει την κόρη μου στο διαιτολογικό στο Παιδων Πεντέλης (έχει προβλήματα χοληστερίνης δεν είναι παχύσαρκη) όμως εξετάζουν και παχύσαρκα παιδιά. Εμεινα πολύ ικανοποιημένη. Ποιότητα εξυπηρέτησης συμβουλές και συζήτηση με το παιδί ιδιωτικού τομέα επιπέδου. Τώρα μας παρακολουθούν στο αγλαία κυριακού επίσης άριστες εντυπώσεις και από εκεί. Αρκεί βέβαια να κλέισεις ραντεβού (τεράστια αναμονή). Και φυσικά αφού εξαντλήσεις τα ενδοκρινολογικά. Αν το παιδί σου δεν έχει τίποτα παθολογικό μην προσπαθήσεις να το παλέψεις μόνη σου. Πήγαινε σε ειδικό έιναι φοβερό το τι μαθαίνεις και το τι σε συμβουλέυουν. Τώρα που είναι νωρίς πριν μεγαλώσει και άλλο ο μικρός γιατί μετά δεν θα έχεις επιρροή απάνω του, θα του έχει βίωμα αυτός ο τρόπος διατροφής. Απο άσκηση μας πρότειναν και κάνουμε κολύμβηση.


Η Μπέττυ Μαγγίρα δάκρυσε στην εκπομπή αμέσως μετά τον θάνατο της μητέρα της / Celebrities / Woman TOC\nΗ Μπέττυ Μαγγίρα δάκρυσε στην εκπομπή αμέσως μετά τον θάνατο της μητέρα της\n«Υπάρχει ένας αόρατος ομφάλιος λώρος. Κάποια στιγμή κόβεται κι αυτός».\nΜία από τις μεγαλύτερες απώλειες της ζωής της βίωσε πριν από μερικές μέρες η Μπέττυ Μαγγίρα που έχασε τη μητέρα της.\nΗ παρουσιάστρια είπε δημόσια «αντίο» στην πολυαγαπημένη της μαμά με ένα δημόσιο ποστ στο ίνσταγκραμ, ενώ απουσίασε από μερικές εκπομπές του «Ποιος είναι Πρωινιάτικα» που προβάλλεται καθημερινά στο OPEN.\nΗ σημερινή της επιστροφή ήταν ιδιαίτερα φορτισμένη συναισθηματικά καθώς στην αρχή της εκπομπής της η παρουσιάστρια, αισθάνθηκε την ανάγκη να μιλήσει για τον χαμό της μητέρας της με ιδιαίτερα συγκινητικά λόγια.\n«Χαίρομαι καταρχάς που ξαναγύρισα. Νιώθω ότι αρχίζω πάλι από την αρχή. Σα να κάνω ένα νέο ξεκίνημα. Ο πρώτος αποχωρισμός της μάνας από το παιδί είναι όταν κόβεται ο ομφάλιος λώρος. Αλλά μετά συνεχίζει αν υπάρχει ένας αόρατος ομφάλιος λώρος. Κάποια στιγμή κόβεται κι αυτός», είπε η Μπέττυ Μαγγίρα προσπαθώντας να συγκρατήσει τα δάκρυα της.\nΣτη συνέχεια ευχαρίστησε όλο τον κόσμο που της έστειλε μηνύματα συμπαράστασης αυτές τις δύσκολες στιγμές, αλλά και το κανάλι που της στάθηκε στη σκληρή αυτή απώλεια.\nΔείτε τη μεγάλη συγκίνηση της Μπέττυς Μαγγίρα στο βίντεο που ακολουθεί:\nαπώλεια, δάκρυα, εκπομπή, θάνατος, Μπέττυ Μαγγίρα


Σκύλος και μωρό – Οδηγός για μέλλοντες και νέους γονείς – Κατοικίδια – Κτηνίατροι – Συμβουλές – PetAndCare.gr\n← Γάτα Περσίας\nΣκύλος: Πόσα κουτάβια μπορούν να γεννηθούν; →\nΟ ερχομός ενός νέου μωρού στην οικογένεια εκτός από πηγή χαράς, είναι και πηγή μεγάλων αλλαγών, τόσο για εσάς όσο και για τον σκύλο σας. Γι’ αυτό είναι σημαντικό να ξεκινήσετε να προετοιμάζετε τον σκύλο σας αρκετό καιρό πριν την άφιξη του νέου μέλους της οικογενείας.\nΠροετοιμάστε τον σκύλο σας για το νέο μωρό\nΘα πρέπει να μειώσετε σταδιακά την προσοχή που δίνετε στον σκύλο σας, ώστε να μην νοιώσει ξαφνικά παραμελημένος μετά την άφιξη του μωρού. Ειδικά εάν μέχρι τώρα ήταν το κέντρο της προσοχής, θα πρέπει να είστε πολύ προσεκτικοί ώστε να μην του έρθει απότομα αυτή η έλλειψη προσοχής.\nΕάν δεν το έχετε κάνει ήδη, φροντίστε να μάθετε τον σκύλο σας να υπακούει σε μερικές βασικές εντολές. Πολύ χρήσιμες είναι οι εξής:\nΝα κάθεται κάτω.\nΝα αφήνει κάτι που έχει πιάσει.\nΝα απομακρύνεται από εκεί που βρίσκεται.\nΝα υποδέχεται τους άλλους ήρεμα.\nΝα έρχεται όταν τον καλείτε.\nΑν ο σκύλος σας να ανεβαίνει στα έπιπλα (π.χ. στο κρεββάτι ή στον καναπέ) και αυτό θέλετε να αλλάξει μετά την άφιξη του μωρού σας, θα πρέπει να του το απαγορεύσετε αρκετά νωρίτερα. Επίσης, θα πρέπει να πάρετε οποιαδήποτε πράγματα του σκύλου πιθανόν υπάρχουν στο δωμάτιο που προορίζεται για το μωρό, και τον πρώτο καιρό μην επιτρέπετε στον σκύλο να μπαίνει μέσα. Κατόπιν, αφήστε τον να μπει για λίγο, να μυρίσει τα πράγματα που θα χρησιμοποιεί το μωρό, και μετά αποφασίστε πότε ήρθε ώρα για να βγει από το δωμάτιο. Επαναλαμβάνοντας συχνά την διαδικασία θα βοηθήσετε τον σκύλο σας να μάθει ότι το δωμάτιο ανήκει σε κάποιον άλλον τον οποίον θα πρέπει να σέβεται.\nΤα μωρά δεν ελέγχουν τις κινήσεις τους, γι’ αυτό και κατά τη συναναστροφή τους με τα κατοικίδια ζώα πολύ συχνά τραβάνε την ουρά, το τρίχωμα και τα αυτιά τους. Γι’ αυτόν το λόγο θα πρέπει να προετοιμάσετε τον σκύλο σας ώστε να νοιώθει εξοικείωση με τα τραβήγματα, τα τσιμπήματα και τις άγαρμπες κινήσεις και να μην δυσανασχετεί. Ένας καλός τρόπος για να γίνει αυτό είναι να τις συνδέσετε με ευχάριστα πράγματα, όπως οι λιχουδιές.\nΤραβήξτε ελαφρά το αυτί του σκύλου σας και μετά πείτε του με εύθυμο ύφος κάτι του στυλ «Ωπ! Τί ήταν αυτό;» και δώστε του μια λιχουδιά. Κάντε το ίδιο με την ουρά του και το τρίχωμα του, ή τσιμπήστε τον πολύ ελαφρά. Σταδιακά κάντε τις κινήσεις σας πιο έντονες, ώστε να μοιάζουν περισσότερο με τον τρόπο που θα τον πιάνει το μωρό σας.\nΝέες μυρωδιές και ήχοι\nΕισάγετε διάφορες μωρουδίστικες μυρωδιές και ήχους (π.χ. από βίντεο με μωρά), ώστε να εξοικειωθεί ο σκύλος σας με τα νέα ερεθίσματα, και συνδυάστε τα με επιβράβευση του σκύλου σας, ώστε να κάνει θετικούς συσχετισμούς με ό,τι σχετίζεται με το νέο μωρό.\nΌσον αφορά τις μυρωδιές, μπορείτε να αρχίσετε να χρησιμοποιείτε το σαμπουάν ή τις λοσιόν που σκοπεύετε να χρησιμοποιείτε στο μωράκι σας. Όσον αφορά τους ήχους, μπορείτε να παίζετε βίντεο με μωρά να κλαίνε, με τον ήχο χαμηλά, και ταυτοχρόνως να δίνετε λιχουδιές στο σκύλο σας. Αυτό μπορείτε να το κάνετε αρκετές φορές την ημέρα, και στα ενδιάμεσα να μην του δίνετε σημασία, ώστε να συνδέσει τους νέους ήχους με μια ευχάριστη εμπειρία.\nΌσο πλησιάζει ο καιρός της γέννας, προσπαθήστε να προσαρμόσετε το ωράριο του σκύλου σας στα ωράρια που υπολογίζετε ότι θα έχετε μετά την άφιξη του μωρού σας. Μπορείτε να αρχίσετε να τον ταΐζετε και να τον βγάζετε βόλτα σε λιγότερο καθορισμένες ώρες. Επίσης, αν πιστεύετε ότι τις πρώτες μέρες μετά τη γέννα δε θα προλαβαίνετε να τον βγάζετε βόλτα και σκέφτεστε να πάρετε κάποιον περιπατητή σκύλων, φροντίστε να έχετε επιλέξει κάποιον αρκετόν καιρό πριν, ώστε να μη σοκαριστεί ο σκύλος σας από την επιπλέον αλλαγή.\nΦέρνοντας το μωρό στο σπίτι – Η πρώτη συνάντηση με τον σκύλο σας\nΌταν φέρετε το μωράκι σας στο σπίτι από το νοσοκομείο, φροντίστε να μπουν πρώτα όλα τα υπόλοιπα άτομα στο σπίτι ώστε ο σκύλος σας να έχει την ευκαιρία να διοχετεύσει τον αρχικό του ενθουσιασμό που ήρθε κόσμος στο σπίτι. Ιδανικά, φροντίστε να το έχει βγάλει κάποιος πριν βόλτα για αρκετή ώρα ώστε να έχει παίξει και να έχει κουραστεί – αφού επιστρέψει σπίτι περιμένετε να ηρεμήσει και να χαλαρώσει.\nΌταν έρθει η ώρα να συναντήσει ο σκύλος σας το μωρό σας για πρώτη φορά (αυτό δε χρειάζεται να γίνει αμέσως μόλις φτάσετε), θα πρέπει να υπάρχει κάποιος που να είναι υπεύθυνος για τον σκύλο σε περίπτωση που οτιδήποτε πάει στραβά. Αν το θεωρείστε απαραίτητο, μπορεί να τον κρατάει με λουρί. Διαλέξετε ένα ήσυχο δωμάτιο και καθήστε με το μωρό στην αγκαλιά σας με απόλυτη ηρεμία. Αφήστε τον σκύλο σας να μυρίσει το μωρό από αρκετή απόσταση. Αν δείτε ότι ο σκύλος σας δείχνει ήρεμος και φιλικός, μπορείτε να τον αφήσετε να πλησιάσει λίγο περισσότερο. Μη φέρετε όμως το μωρό σας πολύ κοντά στον σκύλο – και σε καμμία περίπτωση μην αφήσετε να έρθουν πρόσωπο με πρόσωπο. Σταδιακά ο σκύλος θα μπορεί να πλησιάζει περισσότερο το μωρό – πάντα υπό την επίβλεψή σας. Τον πρώτον καιρό, μέχρι να εξοικειωθεί πλήρως με το μωρό, φροντίστε η προσοχή του να μην επικεντρώνεται στο μωρό, αλλά να υπάρχει και κάποιος τρίτος που θα του αποσπά την προσοχή με χάδια και λιχουδιές.\nΗ καθημερινή συνύπαρξη του νέου βρέφους με τον σκύλο\nΑπό την πρώτη στιγμή που θα έρθει σε επαφή ο σκύλος σας με το μωρό, θα πρέπει να προσέχετε πολύ για αλλαγές στη συμπεριφορά του, ειδικά για οποιοδήποτε ίχνος επιθετικότητας, ανησυχίας ή ενόχλησης.\nΣυμπεριφορές όπως το γρύλισμα είναι προειδοποιητικά σημάδια και δεν θα πρέπει να τα αντιμετωπίσετε τιμωρώντας τον σκύλο σας – κάτι τέτοιο μπορεί να τον οδηγήσει στο να συμπεριφερθεί επιθετικά χωρίς αυτά τα προειδοποιητικά σημάδια. Σε περίπτωση εκδήλωσης τέτοιου είδους συμπεριφορών – ή οποιασδήποτε άλλης συμπεριφοράς σας δημιουργήσει αμφιβολίες, θα πρέπει αμέσως να απευθυνθείτε σε ειδικό εκπαιδευτή σκύλων.\nΠροσπαθήστε να μην παραμελείτε τον σκύλο σας όσο το μωρό είναι ξύπνιο – ιδανικά θα πρέπει να ασχολείστε μαζί του όσο το δυνατόν περισσότερο εκείνες τις ώρες, και λιγότερο όσο το μωράκι σας κοιμάται. Προσπαθήστε να τα βγάζετε βόλτα μαζί, να παίζετε όσο περισσότερο γίνεται και να του δίνετε λιχουδιές – γενικά θα πρέπει ο σκύλος σας να συνδέσει την παρουσία του μωρού σας με όμορφα πράγματα. Γι’ αυτό και όλη του η εκπαίδευση σε σχέση με το μωρό θα πρέπει να είναι θετική και να γίνεται μέσω επιβράβευσης – αποφύγετε να τον μαλώνετε μπροστά στο μωρό. Επίσης, προσπαθήστε να τον επιβραβεύετε όταν συμπεριφέρεται ήρεμα όταν βρίσκεται μαζί με το μωρό.\nΦροντίστε ο σκύλος να έχει το δικό του χώρο – π.χ. μια μαξιλάρα σε προστατευμένο σημείο, όπου θα μπορεί να ηρεμήσει και να παίξει με τα παιχνίδια του μακριά απ’ το μωρό.\nΠοτέ μην αφήσετε το μωρό σας μόνο του με τον σκύλο σας. Όση εμπιστοσύνη κι αν έχετε στον σκύλο σας, δεν μπορείτε να γνωρίζετε πώς θα αντιδράσει στην απρόβλεπτη συμπεριφορά ενός βρέφους ή μικρού παιδιού.\nΑν χρειάζεται να αλλάξετε δωμάτιο, π.χ. για να σηκώσετε το τηλέφωνο, πάρτε μαζί σας το μωρό σας, ή τον σκύλο, ή κλείστε την πόρτα όπου βρίσκεται το μωρό ώστε ο σκύλος να μην έχει πρόσβαση σε αυτό.\nΜάθετε στο παιδί σας πώς να συμπεριφέρεται στον σκύλο\nΌταν πλέον το παιδί μεγαλώσει αρκετά ώστε να μπορεί να καταλάβει τί του εξηγείτε, θα πρέπει να το μάθετε να σέβεται κι αυτό από την πλευρά του τον σκύλο, να μην του τραβά την ουρά, τα αυτιά, κλπ. ή να τον παιδεύει με οποιονδήποτε τρόπο.


Καθώς τα καλοκαιρινά ταξιδιωτικά σχέδια εξακολουθούν να είναι διαφορετικά λόγω της πανδημίας του κορωνοϊού, η Fodor’s Travel, θέλοντας να εξετάσει τους δισταγμούς των Αμερικανών τουριστών αλλά και να κατανοήσει καλύτερα την τρέχουσα ψυχολογία τους, πραγματοποίησε ειδική έρευνα με τίτλο What’s Freaking Out American Travelers This Summer, δηλαδή τί προκαλεί φρίκη στους Αμερικανούς ταξιδιώτες αυτό το καλοκαίρι. Τα βασικά ευρήματα της έρευνας, έχουν ως εξής:\nΟι υπερεκτιμημένοι τουριστικοί προορισμοί\nΤο καλοκαίρι του 2022, το 87% των συμμετεχόντων στην έρευνα σχεδιάζει να ταξιδέψει, και, ενώ οι προτιμήσεις του σε προορισμούς ποικίλλουν, υπάρχουν κάποιες περιοχές που σίγουρα δεν θα τις επισκεφθεί.\nΣτην ερώτηση, ποιο θεωρούν ότι είναι το πιο υπερεκτιμημένο αξιοθέατο στον κόσμο, οι απαντήσεις διέφεραν πάρα πολύ: Ορισμένες απαντήσεις αφορούσαν σε ολόκληρες πόλεις, όπως το Λος Άντζελες, ενώ άλλες αφορούσαν σε εμπειρίες, όπως το FRIENDS Experience στη Νέα Υόρκη.\nΩστόσο, υπήρξε ομοφωνία σχετικά με τους 5 κορυφαίους υπερεκτιμημένους προορισμούς, που ήταν τα θεματικά πάρκα της Disney.\nΚορυφαίες ταξιδιωτικές ανησυχίες\nΑν και η πλειονότητα των ερωτηθέντων δήλωσε ότι θα ταξιδέψει αυτό το καλοκαίρι, το 70% επεσήμανε ότι έχει στραμμένο το βλέμμα του σε προορισμούς εσωτερικού.\nΤα τελευταία 2 χρόνια, ο κορωνοϊός κυβερνά τις ταξιδιωτικές συνομιλίες και παραμένει ένα από τα κύρια μελήματα των ταξιδιωτών. Το 51% των συμμετεχόντων, ανέφερε ότι ανησυχεί για τη μετάδοση του κορωνοϊού κατά τη διάρκεια των διακοπών του και το 53% δήλωσε ότι θα ακύρωνε το ταξίδι του εάν ο προορισμός του παρουσίαζε έξαρση κρουσμάτων.\nΜια άλλη σημαντική ανησυχία για τους ταξιδιώτες είναι η εισβολή της Ρωσίας στην Ουκρανία. Καθώς τα αεροπλάνα εκτρέπονται γύρω από τη Ρωσία και οι Ουκρανοί πρόσφυγες εισέρχονται σε γειτονικές ευρωπαϊκές χώρες, το 36% των συμμετεχόντων δήλωσε ότι διστάζει να κάνει υπερατλαντικά ταξίδια.\nΔεδομένων αυτών των ανησυχιών, πολλοί Αμερικανοί στρέφονται στα ταξίδια εσωτερικού. Αν και το 31% απάντησε ότι ο πληθωρισμός σε ολόκληρη τη χώρα έχει επηρεάσει τα σχέδιά του, παρ’ όλα αυτά θα συνεχίσει να ταξιδεύει, και, αν και οι τιμές του φυσικού αερίου εξακολουθούν αυξάνονται, το 73% δήλωσε ότι θα συνεχίσει να κάνει οδικά ταξίδια.\nΤα χειρότερα και τα καλύτερα αεροδρόμια και αεροπορικές εταιρείες\nΣτο πλαίσιο των ταξιδιωτικών τους σχεδίων, το 27% των τουριστών ανέφερε ως κύρια ανησυχία τις ακυρώσεις πτήσεων, ενώ το 60% φοβάται μήπως συνταξιδέψει με ενοχλητικούς επιβάτες.\nΠαρά τις ανησυχίες τους, οι ερωτηθέντες εξακολουθούν να θέλουν να ταξιδεύουν αεροπορικώς καθ’ όλη τη διάρκεια του έτους και το 73% δήλωσε ότι θα συνεχίσει να φοράει μάσκα ενώ πετάει, παρόλο που οι περισσότερες μεγάλες αεροπορικές εταιρείες έχουν κάνει τις μάσκες προαιρετικές.\nΔεδομένης της έλλειψης εντολών μάσκας, των ελλείψεων σε προσωπικό και των ανεξήγητων καθυστερήσεων πτήσεων, ορισμένοι πιστεύουν ότι τα αεροδρόμια είναι χειρότερα από ποτέ. Στην κορυφή της λίστας με τα χειρότερα αεροδρόμια στον κόσμο βρίσκεται το Διεθνές Αεροδρόμιο του Λος Άντζελες, ενώ η American Airlines στέφθηκε ως η χειρότερη αεροπορική εταιρεία.\n‘Οσον αφορά στο καλύτερο αεροδρόμιο και καλύτερη αεροπορική εταιρεία στη χώρα, οι συμμετέχοντες απάντησαν ότι αυτά είναι το διεθνές αεροδρόμιο Hartsfield-Jackson Atlanta και η Delta Airlines αντίστοιχα.


«Ρινγκ» στον «αέρα» με Λεουτσάκο - Καραγκούνη και... διαιτητή τον Παπαδάκη (βίντεο) - AgrinioTimes.gr\n«Ρινγκ» στον «αέρα» με Λεουτσάκο – Καραγκούνη και… διαιτητή τον Παπαδάκη (βίντεο)\n9 Ιουνίου 2015 10:21 9 Ιουνίου 2015 21:43 AgrinioTimes\nΣε πραγματικό ρινγκ μετετράπη το πλατό της πρωινής ενημερωτικής εκπομπής του ΑΝΤ1 με πρωταγωνιστές τον βουλευτή του ΣΥΡΙΖΑ, Στάθη Λεουτσάκο και τον βουλευτή της Νέας Δημοκρατίας, Κώστα Καραγκούνη. Αφορμή στάθηκε τα όσα συμβαίνουν στο χώρο της υγείας.\n«Οδηγήσατε τα νοσοκομεία στη χρεοκοπία. Ένα συγγνώμη δεν χάθηκε» είπε σε έντονο ύφος ο κ. Λεουτσάκος στον κ. Καραγκούνη, με τον τελευταίο να απαντά άμεσα λέγοντας «Πληρώστε πρώτα τις εφημερίες των γιατρών».\nΚαι επειδή το σκηνικό «μύριζε» μπαρούτι, ο παρουσιαστής της εκπομπής κ. Γιώργος Παπαδάκης αναγκάστηκε να αναλάβει χρέη διαιτητή για να ηρεμήσει τα πνεύματα και να χαλαρώσει τους καλεσμένους.


Για την… καθυστέρηση - Onsports.gr\nOnsports Team\t31 Μαρτίου 2011, 23:26\nΓια την… καθυστέρηση\nΈναν άκρως πρωτότυπο τρόπο βρήκε γνωστή εταιρία προφυλακτικών να λανσάρει το προϊόν της.\nΟ μεγαλύτερος φόβος ενός άνδρα είναι η… καθυστέρηση των γυναικών. Στις εποχές της κρίσης δεν υπάρχουν χρήματα για παιδιά. Για αυτόν τον λόγο τα προφυλακτικά εγγυώνται την αποφυγή των συγκεκριμένων… μπελάδων.\nΓνωστή εταιρία προφυλακτικών σκέφτηκε κάτι πολύ έξυπνο για να λανσάρει το προϊόν της. Αντί να δείχνει λοιπόν τις ημέρες καθυστέρησης μίας γυναίκας, δείχνει τα λεπτά καθυστερήσεων ενός ποδοσφαιρικού αγώνα…


Πολιτική Προσβασιμότητας - Νιαγάρα - Εμπειρίες πόλης που αγκυροβολούν από hornblower\nΠολιτική Προσβασιμότητας – Νιαγάρα\nΑρχική Σελίδα » Καταρράκτες του Νιαγάρα » Κρουαζιέρες πόλης – Καταρράκτες του Νιαγάρα » Καταρράκτες του Νιαγάρα – κάτω από κρουαζιέρες στην πόλη » Πολιτική προσβασιμότητας – Νιαγάρα\nΗ Niagara City Cruises που είναι αγκυροβολημένη από την Hornblower («NCC») δεσμεύεται να παρέχει στους υπαλλήλους και τους επισκέπτες ένα ασφαλές, ασφαλές και σεβαστό περιβάλλον για εργασία και επίσκεψη. Πιστεύουμε στην ολοκλήρωση και στις ίσες ευκαιρίες. Αφιερώνουμε τον εαυτό μας στη δημιουργία εκπληκτικών εμπειριών για όλους τους επισκέπτες και τους υπαλλήλους μας και προσπαθούμε να καλύψουμε τις ανάγκες των ατόμων με ειδικές ανάγκες. Θα το κάνουμε αυτό αποτρέποντας και αίροντας τα εμπόδια για την εκπλήρωση των απαιτήσεων του νόμου για την προσβασιμότητα των Ονταριανούς με αναπηρίες.\nΗ NCC θα παρέχει πρότυπα προσβασιμότητας για την εκπαίδευση εξυπηρέτησης πελατών σε όλους τους υπαλλήλους. Οι νέοι εργαζόμενοι θα εκπαιδευτούν κατά τη διάρκεια του Προσανατολισμού Νέων Προσλήψεων κατά την έναρξη της απασχόλησης.\nΗ NCC θα τηρεί αρχεία εκπαίδευσης εργαζομένων που περιλαμβάνουν. ημερομηνία ολοκλήρωσης της εκπαίδευσης και αναγνώρισης από κάθε εργαζόμενο.\nΠροσβάσιμες πληροφορίες έκτακτης ανάγκης\nΗ NCC δεσμεύεται να παρέχει στους πελάτες μας δημόσια διαθέσιμες πληροφορίες έκτακτης ανάγκης. Οι προσβάσιμοι μορφόμορφοι και η υποστήριξη επικοινωνίας για τα άτομα με αναπηρίες θα παρέχονται εγκαίρως κατόπιν αιτήματος και θα εξετάζουν τις ανάγκες προσβασιμότητας του ατόμου.\nΘα παρέχουμε στους υπαλλήλους που έχουν αναπηρίες εξατομικευμένες πληροφορίες αντιμετώπισης καταστάσεων έκτακτης ανάγκης όταν είναι απαραίτητο.\nΗ NCC δεσμεύεται να καταστήσει τις πληροφορίες και τις επικοινωνίες μας προσβάσιμες σε άτομα με αναπηρίες.\nΣε περίπτωση προγραμματισμένης ή απροσδόκητης διακοπής των υπηρεσιών ή των εγκαταστάσεων για πελάτες με αναπηρίες, η NCC θα ενημερώσει αμέσως τους πελάτες μας δημοσιεύοντας μια ειδοποίηση που περιλαμβάνει τον λόγο της διακοπής, το αναμενόμενο χρονικό διάστημα και την περιγραφή εναλλακτικών εγκαταστάσεων ή υπηρεσιών.\nΗ NCC έχει λάβει τα απαραίτητα μέτρα για να κάνει τον ιστότοπό μας να συμμορφώνεται με τις Οδηγίες προσβασιμότητας περιεχομένου Ιστού (WCAG) 2.0, Επίπεδο Α. Μέχρι την 1η Ιανουαρίου 2021, όλοι οι ιστότοποι της NCC θα συμμορφώνονται με το WCAG 2.0, Level AA.\nΗ NCC έχει δημιουργήσει ένα Πρόγραμμα Διαχείρισης Ποιότητας στο οποίο τα σχόλια των πελατών επιτρέπουν πολλαπλούς τύπους επικοινωνίας, όπως αλληλεπιδράσεις πρόσωπο με πρόσωπο, κοινωνικά μέσα, σχόλια ταξιδιωτικών οίκων και έρευνες ιστού. Τα δεδομένα που συλλέγονται από αυτές τις πηγές μας επιτρέπουν να προσδιορίσουμε τα κενά προσβασιμότητας και να λάβουμε άμεσα μέτρα για την επίλυση ζητημάτων.\nΘα διασφαλίσουμε ότι το πρόγραμμα ανατροφοδότησης πελατών μας είναι προσβάσιμο σε άτομα με ειδικές ανάγκες, παρέχοντας ή κανονίζοντας για την παροχή προσβάσιμων μορφών και υποστήριξη επικοινωνίας κατόπιν αιτήματος. Για να δείτε την προσβάσιμη διαδικασία ανατροφοδότησης εξυπηρέτησης πελατών, κάντε κλικ εδώ.\nΗ NCC θα λάβει τα απαραίτητα μέτρα για να διασφαλίσει ότι οι εργαζόμενοι λαμβάνουν υπόψη τις ανάγκες των ατόμων με αναπηρία κατά το σχεδιασμό, την προμήθεια ή την απόκτηση περιπτέρων αυτοεξυπηρέτησης.\nΤο NCC καλωσορίζει τα άτομα με αναπηρίες και τα ζώα υπηρεσίας τους. Τα ζώα υπηρεσίας επιτρέπονται στα μέρη των χώρων μας που είναι ανοιχτά για το κοινό.\nΗ NCC καλωσορίζει όλους τους πελάτες με αναπηρίες που συνοδεύονται από ένα άτομο υποστήριξης. Σε ένα άτομο υποστήριξης θα προσφέρεται ένα δωρεάν εισιτήριο για το Ταξίδι μας στο Falls Boat Tour.\nΗ NCC δεσμεύεται για δίκαιες και προσβάσιμες πρακτικές απασχόλησης που προσελκύουν και διατηρούν εργαζόμενους με αναπηρίες. Θα ενημερώσουμε τους αιτούντες σε όλα τα στάδια του κύκλου απασχόλησης σχετικά με τη διαθεσιμότητα καταλυμάτων.\nΗ NCC θα διαβουλεύεται με τον αιτούντα και θα φροντίζει για κατάλληλο κατάλυμα που θα λαμβάνει υπόψη τις ανάγκες προσβασιμότητας του αιτούντος.\nΜε την έναρξη της απασχόλησης, η NCC θα ενημερώσει τους επιτυχόντες αιτούντες σχετικά με τις πολιτικές μας για τη φιλοξενία εργαζομένων με αναπηρίες.\nΣχεδιασμός Δημόσιων Χώρων\nΗ NCC δεσμεύεται να ενσωματώσει αρχές χωρίς εμπόδια στην κατασκευή και ανακατασκευή των εγκατασεών μας. Έχουμε λάβει μέτρα για να διασφαλίσουμε ότι η προϋπόθεση μας είναι προσβάσιμη για τους επισκέπτες και τους υπαλλήλους με αναπηρίες.\nΓια περισσότερες πληροφορίες σχετικά με τη δέσμευση της NCC για προσβασιμότητα, επικοινωνήστε μαζί μας:\nΗ Niagara City Cruises θα επανεξετάζει και θα ενημερώνει αυτό το σχέδιο κάθε πέντε χρόνια.\nΕναλλακτικοί προσβάσιμοι μορφόμορφοι του παρόντος εγγράφου μπορούν να διατεθούν κατόπιν αιτήματος.


Η διάδοση, η εξάπλωση και η ανάπτυξη του αερομοντελισμού στην Ελλάδα\nΔευτέρα, 18 Δεκ 2017, 14:55:33\nαπό Γιάννης Κωνσταντακάτος στις Σάββατο, 16 Δεκ 2006, 20:14:00\nΗ διάδοση, η εξάπλωση και η ανάπτυξη\nτου αερομοντελισμού στην Ελλάδα\nΤο προηγούμενο άρθρο μου «ο Αερομοντελισμός στην Ελλάδα τότε, σήμερα, αύριο», τέλειωσε με την ευχή:\n«…δεν θα αργήσει και η μέρα που θα έχουμε «σε κάθε Δήμο και σωματείο, σε κάθε γειτονιά και μαγαζί, σε κάθε χωράφι και μοντελοδρόμιο.»\nΣε αυτό το άρθρο θα αναφερθώ στις ενέργειες που μπορούν και συμφέρει να γίνουν, για να δούμε ένα καλύτερο «αύριο».\nΔιάδοση! Εξάπλωση! Ανάπτυξη!\nΤι ακριβώς σημαίνουν; Είναι και οι τρεις όροι ταυτόσημοι; Οι ακριβείς ερμηνείες τους υπάρχουν σε όλα τα έγκυρα λεξικά.\nΌταν όμως συνδυάζονται με τη λέξη «αερομοντελισμός» και γίνονται οι στόχοι μας, παρακινούμαι να παραθέσω και τις δικές μου ερμηνείες:\n«Διάδοση του Αερομοντελισμού» = να γίνει γνωστός ο αερομοντελισμός σε όσο το δυνατόν περισσότερα άτομα.\n«Εξάπλωση του Αερομοντελισμού» = το προηγούμενο + να ασχοληθούν σοβαρά με τον αερομοντελισμό περισσότερα άτομα, να ιδρυθούν νέα σωματεία, να στηθούν νέα μοντελοδρόμια.\n«Ανάπτυξη του Αερομοντελισμού» = το προηγούμενο + να βελτιωθεί το επίπεδο των αερομοντελιστών και των στελεχών του χώρου.\nΑπ’ ότι φαίνεται oι τρεις αυτοί στόχοι αφ’ ενός επικαλύπτονται, αφ’ ετέρου έχουν μια αλληλουχία, ή καλύτερα αποτελούν ένα κλειστό κύκλωμα, αφού για να γίνει κάτι από αυτά πρέπει πρώτα να προηγηθεί κάποιο άλλο. Δεν υπάρχει συγκεκριμένη αρχή και τέλος. Από που λοιπόν θα ξεκινήσουμε;\n- μα, «κάθε μέρα» ...\n.. κάποιο από τα καταστήματα πουλάει ένα πλήρες σετ έτοιμου για πτήση τηλεκατευθυνόμενου αερομοντέλου σε ένα ενδιαφερόμενο,\n… αυξάνουν οι πτητικές δραστηριότητες σε νέα πεδία,\n… εμφανίζονται δυο νέοι ραδιοκοντρολίστες στη θέση καθενός που αποχωρεί.\nΠως διατηρούνται στη ζωή τόσα μαγαζιά και ανοίγουν και άλλα;\nΑν διάδοση, εξάπλωση και ανάπτυξη σημαίνει να συμβαίνουν τα παραπάνω, τότε σίγουρα δεν χρειάζεται να κοπιάσουμε άλλο, γιατί πράγματι συμβαίνουν και μάλιστα με αυξανόμενο ρυθμό.\nΑλλά επειδή ταυτόχρονα, «κάθε μέρα» …\n… ο ευκαιριακός ραδιοκοντρολίστας απογειώνει το απόκτημά του άμεσα, οπουδήποτε, χωρίς αναστολές, και\n… πέφτει ένα τουλάχιστον «αερομοντέλο»,\nκαταλήγουμε στο συμπέρασμα ότι αν συνεχιστεί αυτή η κατάσταση υπάρχει μεγάλη πιθανότητα να χάσουμε και αυτά που έχουμε.\nΑυτό είναι το αύριο που οραματιζόμαστε; Όχι βέβαια !!!\nΜήπως λοιπόν πριν ενεργοποιήσουμε προγράμματα για διάδοση, εξάπλωση και ανάπτυξη του αερομοντελισμού, πρέπει πρώτα να ασχοληθούμε με τη «προληπτική διάσωσή» του;\nΝα μειώσουμε στο ελάχιστο τις πιθανότητες να χαθεί κάτι από το «σήμερα»;\nΑτύχημα μπορεί να συμβεί και σε ένα οργανωμένο μοντελοδρόμιο, από ένα εκπαιδευμένο αερομοντελιστή, αλλά έχει περισσότερες πιθανότητες να συμβεί στον ακατάλληλο, ανοργάνωτο και ανεξέλεγκτο χώρο, από ένα μη εκπαιδευμένο.\nΈνα ατύχημα, ακόμα και ένα παρ’ ολίγον ατύχημα (near miss), εκτός από τη δυσφήμιση του χώρου, θα έχει απρόβλεπτες συνέπειες, χωρίς να αποκλείονται οι νομοθετικές και διοικητικές περιοριστικές ρυθμίσεις.\nΓια να προλάβουμε το ανεπιθύμητο:\nΕντός των σωματείου μας\nΠρέπει να εκπαιδεύσουμε στελέχη που στη συνέχεια θα εκπαιδεύσουν τους ενεργούς αερομοντελιστές να βελτιωθούν προς κάθε κατεύθυνση και κυρίως σε θέματα ασφάλειας των πτήσεων.\nΠρέπει να θεσπίσουμε ένα σωστό κανονισμό λειτουργίας για το μοντελοδρόμιο, για να μπορεί να εξυπηρετήσει το μεγαλύτερο δυνατόν αριθμό αερομοντελιστών χωρίς προβλήματα ασφάλειας των πτήσεων.\nΕκτός των σωματείων μας\nΟι ανένταχτοι πρέπει να πειστούν και να καθοδηγηθούν να ιδρύσουν νέα σωματεία, που στη συνέχεια θα δρομολογήσουν νέα κατάλληλα μοντελοδρόμια για να πετάνε και αυτοί με ασφάλεια.\nΝα χρησιμοποιήσουμε στο έπακρο την δυνατότητα του διαδίκτυου για να συζητάμε θέματα ασφάλειας των πτήσεων.\nΟι συνηθέστερες περιπτώσεις που ο αμύητος βλέπει για πρώτη φορά ένα αερομοντέλο είναι στο διαδύκτιο, στα πεδία πτήσεων, στις βιτρίνες των hobbyshops, ενώ πιο σπάνια στις επιδείξεις, στις εκθέσεις, στο flight simulator, στα ΜΜΕ – και όχι μόνο.\nΒλέποντας ένα αερομοντέλο σε ακινησία ή σε κίνηση, δεν σημαίνει ότι αντιλαμβάνεται αμέσως το τι είναι και τι δεν είναι ο αερομοντελισμός.\nΑυτό θα συμβεί μόνο με σωστή ενημέρωση, μέσα από μία προγραμματισμένη υποδοχή.\nΕδώ θα επισημάνω ότι:\nένα μελετημένο και σωστά εκτελούμενο πρόγραμμα υποδοχής θα του δώσει το σωστό μήνυμα, ενώ αντίστροφα ένα επιπόλαιο ή κακώς εκτελούμενο πρόγραμμα, μπορεί να του αφήσει λανθασμένη εντύπωση ή και να τον απομακρύνει απογοητευμένο.\nένα πρόγραμμα που είναι «προσιτό» για στις μικρές ηλικίες, δεν είναι το ίδιο «αποδεκτό» από στις μεγαλύτερες, και αντίστροφα.\nΗ διάδοση στα παιδιά\nΓια τις μικρές ηλικίες μπορεί να τρέξει το πρώτο στάδιο από το πρόγραμμα Γαλαξίας με δύο ιδιαίτερους στόχους:\n«Να γευθεί το παιδί τις πρώτες συγκινήσεις που προσφέρει ο αερομοντελισμός, κατασκευάζοντας μόνο του ένα απλό μοντέλο που θα πετάξει με επιτυχία.»\n«Να απαντήσουμε εμείς στις πρώτες απορίες – και του παιδιού και των γονιών του.»\nΜόνο έτσι, παιδιά και γονείς θα αποκομίσουν τη σωστή εικόνα του αερομοντελισμού.\nΑυτοί οι στόχοι μπορούν να επιτευχθούν εύκολα, αλλά όσα παιδιά ενθουσιαστούν και θέλουν να συνεχίσουν…\n… με τι θα ασχοληθούν την επόμενη ημέρα;\n… υπάρχει πρόγραμμα και υλικά για το επόμενο στάδιο;\n… εσύ και εγώ έχουμε την διάθεση, τον χρόνο, να συνεχίσουμε το λειτούργημα; … αν όχι, θα υπάρχουν άλλοι για να πάρουν τη σκυτάλη;\n… μπορούν οι καινούργιοι αυτοί αερομοντελιστές να απορροφηθούν από τον συγκεκριμένο φορέα ή θα χαθούν απογοητευμένοι;\nΔεν είναι σωστό να δείχνεις στο παιδί κάτι που του αρέσει και μετά … να μη μπορεί να το χαρεί.\nΠριν ενεργοποιηθεί το πρόγραμμα υποδοχής, πρέπει πρώτα να εξασφαλιστούν οι παραπάνω προϋποθέσεις.\nΔεν είναι λάθος να γνωρίσει το παιδί όλο το φάσμα του αερομοντελισμού, από τα μικροσκοπικά μοντέλα εσωτερικών χώρων, έως τα γιγαντιαία μοντέλα που βγάζουν καπνό στις επιδείξεις.\nΛάθος θα είναι να μην το οδηγήσουμε να ασχοληθεί στην αρχή με τις κατάλληλες γι’ αυτόν κατηγορίες, με λογικό, για το χαρτζιλίκι του, κόστος, για όσο καιρό είναι αυτό απαραίτητο, για να μάθει και να περάσει σταδιακά και ανώδυνα σε δυσκολότερους και ακριβότερους τομείς, πριν τελικά μπορέσει να πετάξει με τα δικά του φτερά.\nΟι ενέργειες για την διάδοση στα παιδιά\nΠροτείνονται κατ΄ ελάχιστον οι εξής, σε επίπεδο σωματείου:\nΕκπαίδευση εκπαιδευτών με το αντίστοιχο (-α) σεμινάριο (-α) 1ης και 2ης βαθμίδας.\nΠρόσκληση για εκδήλωση ενδιαφέροντος.\nΑυτή μπορεί να επιτευχθεί μέσω του διαδύκτιου, ή με προσωπικές επαφές στα πεδία πτήσεων, στα hobbyshops, σε επιδείξεις, εκθέσεις, αθλητικούς οργανισμούς, σχολεία, προσκοπικές ομάδες κ.α.\nΘα εξυπηρετήσει αφάνταστα η ύπαρξη ενιαίου ενημερωτικού φυλάδιου-πρόσκλησης που θα προωθείται στους ενδιαφερόμενους με κάθε ευκαιρία.\nΥποδοχή των παιδιών με διενέργεια του ενδεδειγμένου σεμινάριου (-ων) υποδοχής\nΠεραιτέρω απασχόληση των παιδιών σύμφωνα με το πρόγραμμα «Γαλαξίας»\nΕπικουρικά αναφέρω ότι μπορεί να οργανωθεί και η "Ημέρα Του Αερομοντελιστή", δηλαδή η διενέργεια του σεμινάριου «υποδοχής» ταυτόχρονα - την ίδια ημέρα - σε πανελλήνια κλίμακα\nΗ διάδοση στους «ενήλικες»\nΜε τον όρο «ενήλικας» θα εννοούμε το άτομο που έχει τη δυνατότητα να χειριστεί σωστά οποιοδήποτε μηχάνημα μπορεί να αποκτήσει στον χώρο μας, τη δυνατότητα να αντιληφθεί τους κινδύνους της δραστηριότητάς μας και τη δυνατότητα να ενεργεί συνειδητά για να τους αποφύγει.\nΕίναι πολύ εύκολο να προσκαλέσουμε «όλους» τους ενήλικες για να τους δείξουμε ποιοι είμαστε και πως πετάνε τα αερομοντέλα μας, να τους δώσουμε τη δυνατότητα να γευθούν την αίσθηση από τον χειρισμό ενός απλού εκπαιδευτικού τηλεκατευθυνόμενου.\nΑλλά και εδώ δεν πρέπει να σκεφτούμε: - τι θα απογίνουν όλοι αυτοί την επόμενη μέρα;\nΈνα αθλητικό σωματείο, εκ του νόμου, δεν έχει περιορισμό στον αριθμό των μελών ή των αθλητών του, αλλά στην πράξη ο περιορισμός των παροχών του προς αυτούς οφείλεται στον μικρό (συγκριτικά) αριθμό χειριστών τηλεκατευθυνόμενων μοντέλων που μπορούν να εξυπηρετηθούν σε ένα μοντελοδρόμιο.\nΑν ο αριθμός αυτός ξεπεραστεί, θα εμφανιστούν προβλήματα δυσλειτουργίας, που άπτονται της ασφάλειας των πτήσεων.\nΜήπως λοιπόν πρέπει να βάλουμε πιο ρεαλιστικούς στόχους;\nΘα οδηγηθούμε σ’ αυτούς επιλέγοντας μεταξύ απλών περιπτώσεων:\n1) θέλουμε απλά χειριστές έτοιμων τηλεκατευθυνόμενων αερομοντέλων;\n2) ή προτιμούμε ολοκληρωμένους αερομοντελιστές;\nΑ) θα τους δείξουμε τι είναι το τηλεκατευθυνόμενο μοντέλο και θα τους αφήσουμε να βρουν τον δρόμο μόνοι τους;\nΒ) ή θα τους απορροφήσουμε στον φορέα μας;\nΠόσους αερομοντελιστές μπορεί να εξυπηρετήσει το μοντελοδρόμιο του σωματείου;\nΚαταλήγουμε λοιπόν ότι η διάδοση στους ενήλικες πρέπει να γίνει με μελετημένα και σωστά εκτελούμενα προγράμματα που θα έχουν - κατ’ αρχή - συγκεκριμένους αριθμητικούς και ποιοτικούς στόχους για κάθε περιοχή.\nΟ στόχος είναι να γνωρίσουν τον αερομοντελισμό όσο το δυνατόν περισσότερα άτομα, αλλά μέσα στα όρια που κάθε σωματείο μπορεί να απορροφήσει και να εκπαιδεύσει, για να γίνουν ολοκληρωμένοι αερομοντελιστές.\nΟι ενέργειες για την διάδοση στους «ενήλικες»\nΔιενέργεια σεμινάριων εκπαίδευσης εκπαιδευτών 3ου επίπεδου\nΠρόσκληση εκδήλωσης ενδιαφέροντος όπως αναφέρεται στην «διάδοση»\nΔιενέργεια σεμινάριων εκπαίδευσης αερομοντελιστών για θέματα χειρισμού, τεχνικά, ασφάλεια πτήσεων κ.λ.π.\nΠιστοποιήσεις για την ικανότητα χειρισμού τ/κ μοντέλων (όταν και αν υιοθετηθούν)\nΟταν οι μέλισσες γίνουν πολλές, διαλέγουν μια νέα βασίλισσα που οδηγεί τον μισό περίπου από τον πληθυσμό τους προς αναζήτηση νέου «σπιτιού». Ο καλός μελισσοκόμος έχει ήδη έτοιμη την νέα κυψέλη.\nΤο ίδιο πρέπει να συμβεί και όταν οι αερομοντελιστές γίνουν πολλοί στον ίδιο τόπο.\nΓια να πετύχουμε εξάπλωση, πρέπει να φτιάξουμε νέους αερομοντελιστές και για να γίνει αυτό πρέπει να φτιάξουμε σωματεία και μοντελοδρόμια.\nΣωματείο είναι εύκολο να ιδρυθεί. Μοντελοδρόμιο όμως; Μάλλον το αντίθετο.\nΠάντως περισσότερες πιθανότητες έχει να γίνει στην επαρχία παρά στην Αττική και τις γύρω από αυτή περιοχές.\nΑυτό δεν σημαίνει ότι δεν πρέπει κανείς να έχει τα μάτια και τα αυτιά ανοιχτά, αν βρεθεί κάποιος χώρος – με οιοδήποτε καθεστώς χρήσης, να τρέξουμε να τον κατοχυρώσουμε.\nΑς μη ξεχνάμε ότι διαφορετικές προδιαγραφές ζητάει ένα μοντελοδρόμιο για μηχανοκίνητα από ένα για ανεμόπτερα, ή ελικόπτερα, ή μικρά ηλεκτροκίνητα.\nΑς ευχηθούμε, τέλος, ότι και άλλοι επιχειρηματίες του χώρου θα επενδύσουν στην ίδρυση νέων μοντελοδρόμιων που θα δεχθούν εντεταγμένους και ανένταχτους, για να ασκείται με ασφάλεια το μεγαλύτερο δυνατό σύνολο αερομοντελιστών.\nΠοιος ενδιαφέρεται για την …\n… άνοδο του επιπέδου των αερομοντελιστών;\n… βελτίωση της απόδοσης των αερομοντέλων τους;\n… δημιουργία αθλητών αερομοντελιστών που θα διαγωνίζονται για την καλύτερη επίδοση των δημιουργημάτων τους σε αγώνες;\n… επιτυχημένη παρουσία των αερομοντελιστών μας στα διεθνή «μοντελοδρόμια»;\n… δημιουργία στελεχών;\nΗ απάντηση είναι απλή. Ενδιαφέρεται μόνο ο αρμόδιος φορέας, δηλαδή η Ομοσπονδία, δηλαδή τα σωματεία μέλη της, δηλαδή τα στελέχη τους.\nΟ φορέας στοχεύει στην ανάπτυξη και του υπάρχοντος δυναμικού (αερομοντελιστών, αθλητών, στελεχών) και αυτού που θα προστεθεί στο μέλλον.\nΠοιο είναι το πνεύμα;\nΌπως οι προπονητές του ποδόσφαιρου δεν ασχολούνται με αυτούς που θέλουν απλά να κλωτσάνε τη μπάλα, αλλά με αυτούς που κρύβουν ταλέντο και δυναμισμό και μπορούν να ανέβουν με την κατάλληλη καθοδήγηση και να εκπληρώσουν τους στόχους της ομάδας τους, μέσα και έξω από την χώρα…\n… έτσι και στα αεραθλητικά σωματεία οι «εκπαιδευτές» (ακόμα δεν υπάρχουν επαγγελματίες προπονητές), θα κληθούν να επενδύσουν μέρος του πολύτιμου χρόνου τους για να μεταβιβάσουν τις γνώσεις τους και να βοηθήσουν με κάθε τρόπο τους πολλά υποσχόμενους αερομοντελιστές να βελτιωθούν για να επιτυγχάνουν καλύτερες αθλητικές επιδόσεις ή διοικητικό έργο.\nΤι στόχους θα θέσουμε;\nΠροσέλκυση αερομοντελιστών στο αθλητικό τμήμα και εκπαίδευσή τους.\nΒελτίωση του επιπέδου γνώσεων και επιδόσεων των σημερινών αθλητών αερομοντελιστών.\nΔημιουργία στελεχών, εκπαιδευτών, προπονητών και κριτών αγώνων\nΣε ποιούς θα απευθυνθούμε;\nΠροφανώς στα άτομα που θέλουν να βελτιώσουν είτε την πτητική τους απόδοση, και έχουν τέτοια δυνατότητα, είτε θέλουν να αφιερώσουν μέρος του χρόνου τους για το καλό του συνόλου και έχουν το κατάλληλο υπόβαθρο.\nΜε το ζόρι δεν γίνονται ούτε πρωταθλητές, ούτε στελέχη.\nΟι ενέργειες για την ανάπτυξη\nΔιοργάνωση σεμιναρίων τεχνικών και θεωρητικών θεμάτων και εκπαίδευσης εκπαιδευτών και προπονητών.\nΔιοργάνωση σεμιναρίων εκπαίδευσης κριτών αγώνων.\nΠροπονήσεις αθλητών στα μοντελοδρόμια.\nΙδιαίτερες επαφές των ενδιαφερόμενων αερομοντελιστών με Ελληνες ή ξένους γνώστες της κάθε κατηγορίας και απορρόφηση πληροφοριών από έντυπα, βιβλία και το διαδίκτυο.\nΣυμμετοχή των αθλητών σε Πανελληνίους αγώνες και πρωταθλήματα, περιφερειακούς και τοπικούς αγώνες\nΕκπαίδευση στελεχών σε διοικητικά / οργανωτικά θέματα\nΓια να προχωρήσει το μεγάλο μας όραμα, χρειάζονται:\nΣτελέχη με εμπειρία μάνατζερ για να οργανώσουν, να διευθύνουν και να πετύχουν τους επί μέρους στόχους\nΣτελέχη εθελοντές με γνώσεις και διαθέσιμο χρόνο για να επανδρώσουν τις οργανικές θέσεις\nΚονδύλια (επιχορηγήσεις ή αυτοχρηματοδότηση)\nΗ συνεργασία των επαγγελματιών του χώρου\nΗ συνεργασία φορέων όπως της τοπικής αυτοδιοίκησης κ.α.\nκαι «κοινός νους»\nΚαι επειδή πράγματι θέλουμε να δούμε στην πράξη την διάδοση, την εξάπλωση και την ανάπτυξη του αερομοντελισμού στην Ελλάδα, οι προσπάθειες αυτές πρέπει να γίνουν συλλογικά και συντονισμένα.


Η Αλήθεια της Φιλαδέλφειας-Χαλκηδόνας: 6 Οκτ 2012\nΧ στο ποδόσφαιρο, νίκη στο χάντμπολ\nΗ ΑΕΚ παραχώρησε ισοπαλία στην Κέρκυρα στο ΟΑΚΑ με σκορ 1-1 και παράμεινε στην τελευταία θέση της βαθμολογίας. Η ΑΕΚ παρά το ηλεκτροσόκ της απομάκρυνσης του Βαγγέλη Βλάχου από τον πάγκο της ομάδας, δεν κατάφερε να συνέλθει. Οι κιτρινόμαυροι δέχτηκαν ακόμη ένα γκολ από στημένη φάση, με τον Βενέτη να ανοίγει το σκορ στο ΟΑΚΑ για την Κέρκυρα στο 30', με\nΕξετάσεις από την τρίτη Δημοτικού\nΕξετάσεις στην «καρδιά» και στο «τέρμα» του Δημοτικού, στη Γ’ και στη ΣΤ’ τάξη, μελετά να καθιερώσει το υπουργείο Παιδείας για την έγκαιρη διάγνωση και αντιμετώπιση των «κενών» στη Γλώσσα και τα Μαθηματικά. Οι εξετάσεις θα είναι διαγνωστικού χαρακτήρα με στόχο να λειτουργούν ως συναγερμός για επεμβάσεις ενισχυτικής διδασκαλίας. Σύμφωνα με την εφημερίδα «Τύπος της Κυριακής» τα «κενά του Δημοτικού» ενοχοποιούνται για τη\nΤο κείμενο ανάρτησε administrator στις 5:45 μ.μ. 0 σχόλια\nΤο ΔΣ του Συλλόγου, αποφάσισε να πραγματοποιήσει τις κατωτέρω εκδηλώσεις για το μήνα Οκτώβριο. 1. Στις 11/10 Πέμπτη θα μεταβούμε στο BADMINTON να παρακολουθήσουμε την “ΩΡΑΙΑ ΚΟΙΜΩΜΕΝΗ”, μπαλέτα Μπαλσόι. 2. Στις 20/10 Σάββατο μονοήμερη εκδρομή στο Διακοφτό – Καλάβρυτα με τον\nΤο κείμενο ανάρτησε administrator στις 2:24 μ.μ. 0 σχόλια\nΠέντε βήματα για την ανάπτυξη\nΠαρά τις αποφάσεις, τις υψηλές διακηρύξεις και τα απανωτά Ευρωπαϊκά Συμβούλια σε επίπεδο ηγετών, η κρίση –τρία χρόνια μετά το ξέσπασμά της– είναι πάντα παρούσα και η αβεβαιότητα δεν λέει να υποχωρήσει. Και όσο υπάρχει αβεβαιότητα, είναι μάλλον εξωπραγματικό να περιμένει κανείς ότι θα έλθουν καλύτερες ημέρες, πέρα από κάποιες ευκαιριακές ηλιαχτίδες. Κύριο δε πρόβλημα της παγκόσμιας οικονομίας είναι η ρευστότητα και οι\nΤο κείμενο ανάρτησε administrator στις 12:59 μ.μ. 0 σχόλια\nΦόβος με, ή χωρίς έγκλημα;\nΓράφει ο Γιάννης Πανούσης\nΔεν έχω άλλα όπλα,\nεκτός από τη γλώσσα μου\nΔ. Πιστικός, Η ενάτη σταυροφορία\n1. Ο φόβος από το έγκλημα (εγκληματοφοβία) βασίζεται τις περισσότερες φορές στην πραγματική (ή κατασκευασμένη) αύξηση της εγκληματικότητας η οποία – συνήθως μέσω των Media – διαχέεται σε όλο το\nΤο μωρό και τα βρωμόνερα της μεταπολίτευσης\nΚομμάτι- κομμάτι καταρρέει το οικοδόμημα της μεταπολίτευσης. Κι αυτό διότι οι αλληλοδιευθετήσεις και οι αλληλοεξυπηρετήσεις του πολιτικού συστήματος με κάθε παρασιτική δομή της οικονομίας είχε γίνει ο βασικός της αρμός. Ο χειρισμός της λίστας Λαγκάρντ από τον κ. Βενιζέλο ήταν το τελευταίο επεισόδιο. Θα ακολουθήσουν κι άλλα, διότι οι πρωταγωνιστές του συστήματος δεν


basoliakou - Parents.org.gr\nbasoliakou απάντησε σε basoliakou's topic Δύσκολες στιγμές...!\nbasoliakou started following Βιοχημική κύηση και αιμα and Βιοχημική ή εγκυμοσύνη; Φεβρουάριος 25\nbasoliakou posted ένα θέμα in Δύσκολες στιγμές...!\nΕυχαριστώ πολυ για την απάντηση. Εννοείται ότι θα πάω στο γιατρό...\nΚορίτσια, εχω ενα αγοράκι 1,5 ετών και πριν 2 μέρες έκανα χοριακη που βγήκε 12. Στην επαναληπτική δυο μέρες μετά μηδενισε. Είμαι στην 8η μέρα καθυστέρησης, ποτε περιπου θα έρθει το αιμα;\nbasoliakou απάντησε σε harini's topic Δύσκολες στιγμές...!\nποτε θα ερθει το αιμα;\nΜαρακι παντως σου ευχομαι οτι καλυτερο. Το οαλεψα και εγω πολυ λογω πολυκυστικων με διατροφη και ασκηση. Οχι ζαχαρη,οχι αλευρι,οχι το ενα οχι το αλλο. Εκανα διατροφη διαβητικων θα ελεγα. Αλλα ηταν ολα σωστα. Με το καλο λοιπον.\nΤο ξερω πως ηταν τρομερο το λαθος. Ειχα ενα πολυ αχνο τεστ. Φαινοταν δεν φαινοταν γραμμη ενω η χοριακη 327; απο την πρωτη στιγμη ενιωσα το λαθος. Ευχαριστω παντως για το οτι μου γραφεις την εμπειρια σου. Ειναι σωτηριο. Να σου ζησει το μικρακι σου!!!\nΕυχαριστω Ζουζου. Σε φιλω\nΕχω μαγαλη εμπθστοσυνη στο γιατρο. Προγεστερονη δεν πηρα τελικα. Δεν ειχα ποτε αιμα. Ευχαριστω για τις ευχες.


Ανάσα για δανειολήπτες - Pafos Live\nΚεντρική/Οικονομία/Ανάσα για δανειολήπτες\nΌπως ανέφερε ο κ. Πετρίδης σε ανάρτησή του στο Tweeter, οι δηλώσεις για αναστολή δόσεων έφθασαν τις, περίπου, 50.000. Η αναστολή δόσεων θεσπίστηκε στο τέλος Μαρτίου, στο πλαίσιο των μέτρων για μετριασμό του αντίκτυπου της πανδημίας του κορωνοϊού στην οικονομία, και αφορά δανειολήπτες που δεν είχαν καθυστερήσεις πέραν των 30 ημερών και προνοεί αναστολή δόσεων μέχρι το τέλος του χρόνου.\nαπό τον Πρόεδρο της Κοινοβουλευτικής Επιτροπής Γεωργίας Άντρο Καυκαλιά κατά την τηλεδιάσκεψη ο Υπουργός Γεωργίας ενημέρωσε τους βουλευτές ότι στην διαβούλευση, μέσω τηλεδιάσκεψης της Επιτροπής στην παρουσία του κ. Καδή επαναβεβαιώθηκαν ή και διαπιστώθηκαν συγκεκριμένα δεδομένα σε σχέση με την πολύ δύσκολη θέση στην οποία περιήλθε ο αγροτικός τομέας λόγω των μέτρων αντιμετώπισης της πανδημίας από τον κορωνοϊό.\nΠερνούν καλά στην καραντίνα των ξενοδοχείων της Πάφου


Δείτε την Ελένη Μενεγάκη χωρίς ίχνος μακιγιάζ! ~ e-gossiproom\nΗ παρουσιάστρια έβγαινε από το σπίτι της και κατευθυνόταν προς το Studio Pro στα Σπάτα. Εντελώς άβαφη, με νεανική κοτσίδα και απλά ντυμένη ο φακός του περιοδικού OK! εντόπισε την παρουσιάστρια κατά την έξοδό της από το σπίτι της στα Μελίσσια το πρωί της Τετάρτης 4 Ιανουαρίου. Δίχως ίχνος μακιγιάζ, η Ελένη, όπως βλέπετε και εσείς, δείχνει λαμπερή και όμορφη.\nΒέβαια δεν είναι η πρώτη φορά που ο φακός την έχει εντοπίσει αμακιγιάριστη, μιας και τους τελευταίους μήνες, η παρουσιάστρια δεν έχει κανένα πρόβλημα να ξεβαφτεί ακόμη και μπροστά στην κάμερα.


Θα αναρωτιέστε ποιον θα πάρω πάλι στο βρομόστομά μου. Ποιον φουκαριάρη πάλι θα ψέξω για το άλφα ή για το βήτα ατόπημα. Ο τίτλος όμως του σημερινού σημειώματος είναι παραπλανητικός. Το «τρακόσια» δεν αναφέρεται στα δράμια ή τα γραμμάρια κάποιου ανθρώπινου εγκεφάλου, αλλά στα κρασιά μιας κάβας. Μιας κάβας-wine bar που δραστηριοποιείται τα τελευταία χρόνια στην πρωτεύουσα. Που πορεύεται με μεράκι, με γνώση, με επαγγελματισμό από την πρώτη ημέρα της λειτουργία της. Αναφέρομαι, βεβαίως, στο Vino Cultura επί της Κυριάκου Μάτση. Ο λόγος της νέας αυτής αναφοράς στην εν λόγω κάβα δεν είναι άλλος από την εκδήλωση που προ ημερών διοργάνωσε στους χώρους της.\nΈνα διήμερο γεμάτο κρασί. Ένα διήμερο-οινική όαση, κατά τη διάρκεια του οποίου οι εν Κύπρω οινόφιλοι είχαν την εξαιρετικά σπάνια δυνατότητα να δοκιμάσουν όχι πέντε και δέκα ετικέτες μα τρακόσες συνολικά. Και όχι απλώς κάποιες συνηθισμένες ετικέτες χαμηλής τιμολόγησης (όχι πως σνομπάρουμε τέτοιες δοκιμές), αλλά ετικέτες από όλο το τιμολογιακό φάσμα. Επιλεγμένα τοπικά κρασιά, φρέσκιες και παλαιωμένες Νάουσες του Δαλαμάρα και του Θυμιόπουλου, δροσιστικές και μοσχοβόλες Ρομπόλες, δυσεύρετες ξηρές Μαυροδάφνες, μεγαλειώδεις Σαντορίνες από το Κτήμα Αργυρού, ατίθασα Riesling από Γερμανία και Αυστρία, δεκτικά παλαίωσης, πολύπλοκα αρωματικά και γευστικά Barolo και Barbaresco, αξιολογότατα Brunello di Montalcino, στιβαρά Amarone μέχρι το ακριβότερο ροζέ του πλανήτη από την Προβηγκία, μεγαλωμένο σε δρύινα κρασοβάρελα μα συνάμα αέρινο, λεπτό και φίνο.\nΌλα αυτά τα κρασιά, τα 300 στον αριθμό επαναλαμβάνω, μπορούσε κανείς να τα γευτεί με μόνο 10 ευρώ! Ένα Barolo να δοκίμαζες και μόνο ήταν αρκετό για να αιτιολογήσει το χρηματικό αντίτιμο που οι διοργανωτές σε καλούσαν να καταβάλεις. Αυτή η δοκιμή των 300 κρασιών από κάθε γωνιά του πλανήτη ήταν η σημαντικότερη που έλαβε χώρα στην πρωτεύουσα τα τελευταία χρόνια. Δεν θυμάμαι να έχει ξαναγίνει κάτι ανάλογο στο παρελθόν, με τόσα πολλά και ακριβά κρασιά σε κάποια κάβα της χώρας. Και γι’ αυτό αξίζουν θερμά συγχαρητήρια στους συντελεστές του εγχειρήματος, οι οποίοι όχι μόνο διέθεσαν προς δοκιμή τόσα πολλά και σημαντικά κρασιά, αλλά φρόντισαν να έχουν κατά το διήμερο της εκδήλωσης αρκετούς παραγωγούς μαζί τους. Τον Πέτρο Μαρκαντωνάτο του Κτήματος Gentilini από την Κεφαλονιά, τον Θάνο Ντούγκο από τη Ραψάνη, αλλά και εκπροσώπους από το Κτήμα Αργυρού, το Schloss Vollrads από την Αυστρία και τον Piccini από την Ιταλία. Είχαν λοιπόν οι συμμετέχοντες την ευκαιρία να δοκιμάσουν τα κρασιά και να συζητήσουν με τους ίδιους τους παραγωγούς όλες εκείνες τις σημαντικές λεπτομέρειες, που μπορεί κανείς να μην υποψιάζεται καν, γεγονός όμως είναι πως μετρούν και μάλιστα ιδιαίτερα για την κατανόηση αυτού που καλούμε αμπέλι και οίνος.\nΕκείνο, εντούτοις, που ομολογώ ότι με προβλημάτισε είναι το μέγεθος της προσέλευσης, το οποίο αν και δεν μπορεί να θεωρηθεί ευκαταφρόνητο (200 περίπου άτομα πέρασαν για δοκιμή μόνο την Κυριακή), δεν μπορεί να ικανοποιεί απόλυτα. Όταν με δέκα μόλις ευρώ έχει κανείς στα πόδια του την οικουμένη όλη, δεν μπορούμε να λέμε ότι οι 200 που πέρασαν είναι και το μεγάλο νούμερο. Μεγάλο νούμερο θα ήταν το 1000. Να περάσουν χίλια τουλάχιστον άτομα όλο το διήμερο και να γευτούν ό,τι τραβάει η ψυχή τους. Δεν πέρασαν όμως. Και το ερώτημα που τίθεται είναι γιατί δεν πέρασαν. Ήταν ακριβό το εισιτήριο εισόδου; Ήταν τα κρασιά της πλάκας; Ήταν οι οίνοι της γευσιγνωσίας γνωστοί και χιλιοδοκιμασμένοι; Ήταν τα κρασιά λίγα στον αριθμό, που δεν άξιζε να μπει κανείς στον κόπο να πάει μέχρι την κάβα; Ήταν το περιβάλλον απωθητικό; Ήταν η τοποθεσία δύσκολη και ο χώρος για στάθμευση λιγοστός; Ήταν οι ώρες και οι ημέρες άβολες; Ήταν οι ιδιοκτήτες τύποι αντιπαθητικοί και εξυπνάκηδες, που έκαναν τον κόσμο να τους αποστρέφεται; Τίποτα απ’ όλα αυτά!\nΈνας είναι ο λόγος και μοναδικός: είναι λιγοστοί, ελάχιστοι, θα έλεγα, οι οινόφιλοι της νήσου. Όσο κι αν παινευόμαστε ότι ανέβηκε η ποιοτική και ποσοτική στάθμη των οινοφίλων της χώρας, όσο κι αν διαλαλούμε ότι έχουμε προοδεύσει τελευταίως, όσα και να λέμε, το γεγονός παραμένει ένα: δεν υπάρχει η κρίσιμη εκείνη μάζα φίλων του κρασιού, που θα μετουσιώσει ακόμη και την πλέον απαιτητική και προσεγμένη γευσιγνωσία σε τρομερή επιτυχία, σε εκδήλωση στην οποία θα φεύγουν δέκα και θα έρχονται πενήντα, σε event (που λένε και οι νεοκύπριοι) το οποίο θα κάνει πάταγο.\nΤα όσα σήμερα παραθέτω δεν είναι καθόλου άσχετα με τα όσα προ μίας εβδομάδας σημείωνα από τούτο το βήμα. Όταν έλεγα την περασμένη Κυριακή ότι οι κάβες και τα μπαρ κρασιού δεν έχουν ψωμί, αυτό ακριβώς εννοούσα. Ότι, δηλαδή, βρισκόμαστε ακόμη στο στάδιο της μόδας, της ακούσιας τάσης, της «ανάγκης» να είμαστε ως μαγαζάτορες, ως άνθρωποι της εστίασης, ως επιχειρηματίες «in». Απέχουμε ακόμη πολύ από το να γίνουμε γνήσιοι οινόφιλοι, όχι για κανέναν άλλο λόγο, παρά για το ότι δεν το έχουμε στο αίμα μας. Η αγάπη προς το κρασί εκκινεί από το οικογενειακό τραπέζι, στο οποίο όλο και πιο αραιά καθόμαστε. Η ανάγκη για κρασί γεννιέται μόνο όταν ζεσταίνονται οι καρδιές, μόνον όταν το ζευγάρι, η οικογένεια στρώνεται γύρω από ένα τραπέζι με σπιτικό φαγητό και μπόλικη αγάπη. Από εκεί ξεκινά η γνωριμία, που θα γίνει πάθος για το κρασί και θα μας κάνει να ανασκουμπωθούμε όταν προκύψει μια καλή ευκαιρία να δοκιμάσουμε κι άλλες κι άλλες γεύσεις, νέες ετικέτες, καινούργιους αμπελότοπους, πρωτοφανέρωτους πολιτισμούς.


DEATH DISCO MINIFEST: VNV Nation, In The Nursery, Frozen Autumn, Whispering Sons (23/2/2019) Fuzz Live Club - ROCKWAY\nHomeLIVE REPORTSDEATH DISCO MINIFEST: VNV Nation, In The Nursery, Frozen Autumn, Whispering Sons (23/2/2019) Fuzz Live Club\nFebruary 25, 2019 Γιώργος Μακρής LIVE REPORTS Comments Off on DEATH DISCO MINIFEST: VNV Nation, In The Nursery, Frozen Autumn, Whispering Sons (23/2/2019) Fuzz Live Club\nΕίναι φορές που κάποια πράγματα θα γίνουν, ακόμα και εάν υπάρξουν ακραίες καιρικές συνθήκες, σεισμοί, λιμοί και καταποντισμοί.\nΈτσι και τώρα, παρόλη την “τρομοκρατία” των τελευταίων ημερών για ακραία καιρικά φαινόμενα, τίποτα δεν σταμάτησε την διεξαγωγή του αναμενόμενου και πολυδιαφημισμένου φεστιβάλ, Death Disco minifest 2k19. Έτσι, ακόμη και με την επέλαση του φαινόμενου “Ωκεανίς”, το φεστιβάλ πραγματοποιήθηκε προς τέρψιν όλων μας.\nΑρχικά να σταθώ στον εξαιρετικό χώρο του Fuzz, ο όποιος πραγματικά πληρούσε τις προϋποθέσεις για ένα τέτοιο event, ηχητικά και οπτικά, μιας και τα συγκροτήματα είναι αρκετά απαιτητικά σε αυτά τα δύο σκέλη.\nΔεν κρύβω ότι αρχικά προβληματίστηκα από τις δύσκολες καιρικές συνθήκες που επικρατούσαν και φοβήθηκα μήπως πήγαινε χαμένη μία τόσο όμορφη προσπάθεια. Ιδιαίτερα, όταν κατά τις 19:30 βγήκαν οι Whispering Sons και είδα λιγοστό κόσμο, το φοβήθηκα πραγματικά! Ευτυχώς όμως διαψεύστηκα πανηγυρικά, διότι αυτά που ζήσαμε στο Fuzz, ήταν άνευ προηγουμένου.\nΑρχικά στη σκηνή εμφανιστήκαν οι Whispering Sons από το Βέλγιο, μία μπάντα που πραγματικά δεν ήξερα τί θα μας παρουσίαζε και δηλώνω οπαδός της από εδώ και πέρα! Η σκηνική τους παρουσία ήταν μία αποκάλυψη. Post-Punk επηρεασμένο από τα βαθιά 80s, με ατμοσφαιρικό ήχο ο όποιος είναι δεμένος με μουσικές πινελιές από Joy Division και Cure, αλλά και με την Punk αισθητική των Bauhaus. Η Fenne Kuppens, πραγματικά δεν έχει να ζηλέψει τίποτα από τις αντρικές φωνές, είναι μία περσόνα που έχει έναν τσαμπουκά, καλώς εννοούμενο, και στην σκηνή νιώθει ότι είναι το βασίλειό της και κανένας δεν μπορεί να τους αμφισβητήσει. Ένας “ξανθός Άγγελος” στα άσπρα, που ακτινοβολεί τέτοια ενέργεια που είναι δύσκολο να αντισταθείς. Mε κινήσεις σαν άλλος David Bowie, σε ξεσηκώνει σαν ξωτικό και σε τραβά σε μία άλλη διάσταση, με φοβερή επικοινωνία με το κοινό, που άρχισε και αυτό σιγά-σιγά να μαζεύεται. Πραγματικά μία μπάντα δεμένη, που είναι σίγουρα το “Next Big Thing” του Post -Punk, άλλωστε το χειροκρότημα στο τέλος είναι η καλύτερη απόδειξη.\nΣτη συνέχεια, ακολούθησαν οι πολύ γνωστοί και συνάμα πολύ αγαπημένοι στο ελληνικό κοινό, Frozen Autumn. Τί μπορεί να πει κάποιος για ένα συγκρότημα που μόλις βγαίνει στην σκηνή, αποκαλεί την Ελλάδα σπίτι του! Σίγουρα αυτή η σχέση είναι αμφίδρομη. Σε πολύ καλή κατάσταση το δίδυμο των Frozen Autumn, δεν χρειάστηκε πολύ κόπο να ζεστάνει το κοινό με το Cold-Wave τους. Ο κόσμος πλέον έχει μαζευτεί και είναι παραδομένος στις μελωδίες που μας χαρίζουν εναλλάξ ο Diego Merletto και η Froxanne. Οι στιγμές που βιώνουμε είναι ονειρικές, τα Visual Arts και οι μουσικές των Frozen Autumn μας οδηγούν σε παράλληλο σύμπαν, όπου πνεύμα και σώμα λικνίζονται σαν ένα. Οι επιτυχίες ακολουθούν η μία την άλλη διαδοχικά, πραγματικά νιώθω να είμαι κάπου αλλού, αφού η μοναξιά της μουσικής τους είναι τόσο συναισθηματικά έντονη, που κανένας δεν μπορεί να μείνει ασυγκίνητος. Ευχαριστούμε πολύ, Frozen Autumn.\nFrozen Autumn Setlist:\n2.Silence Is Talking\n3.We’ll Fly Away\n4.Told You at Once\n5.Is Everything Real?\n6.Wait For Nothing (Froxeanne Version)\n7.Grey Metal Wings\nΜετά από ένα απαραίτητο διάλειμμα, φτάνουμε σε ένα από τα μεγαλύτερα απωθημένα του ατμοσφαιρικού κοινού, ένα συγκρότημα-θρύλο. Οι In The Nursery, ξεκίνησαν την πορεία τους το 1981 στο Sheffield και έχουν κυκλοφορήσει πάνω από δύο ντουζίνες άλμπουμ. Τα πρώτα τους βήματα έγιναν με groups όπως οι Death in June, Attrition κτλ, και καθιερώθηκαν γρήγορα στο “νεοκυματικό” κοινό της εποχής. Σύντομα όμως οι αρχικές dark wave επιρροές τους, εξελίχθηκαν σε ένα έντονο φλέρτ με την κινηματογραφική μουσική, που έλαβε σάρκα και οστά με μία εξαιρετική δισκογραφία και με soundtracks και trailers για μεγάλες κινηματογραφικές επιτυχίες όπως το Βeowulf, The Aviator, Interview with a Vampire, Along Came a Spider και The Rainmaker. Τα τελευταία χρόνια ασχολούνται με τη δημιουργία soundtracks για κλασσικά films του βωβού κινηματογράφου, όπως τα Cabinet of Dr Caligari, Asphalt, Man with a Movie Camera, A Page of Madness, The Passion of Joan of Arc κ.α. Αυτή είναι η τρίτη full band παρουσίαση των In The Nursery ενώπιον του ελληνικού κοινού (η προηγούμενη φορά ήταν στις 11 Οκτωβρίου του 2011, στο Κύτταρο).\nΌ,τι και να πούμε για το συγκεκριμένο συγκρότημα θα είναι λίγο, άλλωστε η ιστορία τους τα μαρτυρεί όλα, ένα performance που χαρακτηρίζεται από την έντονη θεατρικότητα και την εντυπωσιακή χρήση κρουστών. Οι In The Nursery, είναι μία από τις συναυλιακές αδυναμίες μας και όσοι δεν τους είχανε δει ποτέ live, σίγουρα τώρα καταλάβανε τον λόγο, για τον οποίο θα έπρεπε. Μία πανδαισία ήχων άρτια δεμένοι με οπτικές παρουσιάσεις, μία καλοκαμωμένη μηχανή στιγμών και συναισθημάτων. Άλλωστε τα αδέλφια Klive και Nigel Humberstone, ξέρουν πώς να ξεκλειδώνουν τα βαθύτερα σημεία του μυαλού μας και της ψυχής μας, με ακατέργαστες εικόνες. Μέσα σε αυτές τις δύο ώρες που έπαιξαν, είδαμε ένα κινηματογραφικό έργο να εξελίσσεται μπροστά μας από την ιστορία των In The Nursery και εμείς συνοδοιπόροι στις μουσικές στιγμές που τόσο απλόχερα μας χαρίζουν, πηγαίνοντάς μας μία μικρή βόλτα από την πλούσια δισκογραφία τους, ότι και να πω, πραγματικά νιώθω τόσο “μικρός μπροστά στο μεγαλείο τους”. Τα πάντα δουλεμένα στην πιο μικρή τους λεπτομέρεια (γνωστοί για την τελειομανία τους), και είμαι σίγουρος, όσο και να έπαιζαν δεν θα μας έφτανε. Ένα συγκρότημα χωρίς όρια στην καλλιτεχνική του έκφραση, που δεν μπορείς να το περιορίσεις πουθενά (άλλωστε δεν είχαν ποτέ ταμπέλες), απλώς μας προσφέρουν μουσική με χρώμα, ήχο και συναίσθημα (πράγμα σπάνιο στις μέρες μας), πολύ απλά ένα παγκόσμιο συγκρότημα. Όλες οι αισθήσεις μας, ήταν αιχμαλωτισμένες στον ιστό που μας είχαν υφάνει, αδυνατώντας να κάνουμε οτιδήποτε άλλο.\nIn The Nursery setlist:\n13.Artisans of Civilisation\nΑφού πλέον όλα ήταν “κλειδωμένα και αιχμαλωτισμένα”, χρειαζόμασταν ένα “αντικλείδι” για να μας επαναφέρει πίσω στην πραγματικότητα. Οι VNV δεν χρειάζονται συστάσεις, έχουν ένα πολύ μεγάλο fan base στην Ελλάδα, που τους λατρεύει και τους ακολουθεί παντού.\nΟπότε, λίγο μετά τις 23:00, οι VNV-NATION πατούν το πόδι στην σκηνή του Fuzz για μία ακόμη φορά, στο πλαίσιο της προώθησης του τελευταίου τους δίσκου “NOIRE”, μίας πραγματικά πολύ καλής δουλειάς, με το συγκρότημα να είναι σε φοβερά κέφια και έναν Ronnan Harris να εξελίσσεται σε μαέστρο, που με “μπαγκέτα” το μικρόφωνο και με φοβερά “samples”, μας ξεσήκωσε πραγματικά, κάνοντας ένα ολόκληρο club να χορεύει “δίχως αύριο”. Ένας εξαιρετικός performer, που με την αστείρευτη ενέργειά του, όργωσε την σκηνή του Fuzz, φέρνοντάς μας με τους ηλεκτρονικούς του ήχους, εικόνες αποκαλυπτικού μέλλοντος. Μηχανές και σάρκα ενώθηκαν σε ένα τέλειο soundtrack, μόνο χορός και ιδρώτας υπήρχε με τον χαμογελαστό και ευγενικό Ronnan να δίνει το σύνθημα και να συντονίζει τα πάντα, πραγματικά έβλεπες χαρούμενα πρόσωπα να χορεύουν και να τραγουδούν, ότι είναι “τρελός ο καραφλός” και εκείνος να μας ευχαριστεί τονίζοντας το μεσογειακό μας ταμπεραμέντο. Οι VNV-NATION ξέρουν από πάρτι και θα κάνουν τα πάντα για το κοινό, ώστε να περνά όμορφα ξεχνώντας τα προβλήματα της σύγχρονης ζωής. Μας δείχνουν ότι στην ζωή, αξία έχει να ονειρεύεσαι, να ερωτεύεσαι και να παλεύεις για ιδανικά και για οράματα.\n8. The Farthest Star\n13. Lights Go Out\nΈτσι, πολύ γρήγορα και δίχως να το πάρουμε χαμπάρι, έφτασε 01:00 και όπως πάντα συμβαίνει, όλα τα ωραία πράγματα διαρκούν λίγο, γι’ αυτό και η αξία τους είναι ανεκτίμητη. Άλλωστε, πόσες φορές έχουμε την δυνατότητα να δούμε τόσο σημαντικά συγκροτήματα από όλο το φάσμα της Electro, post-punk, darkwave σκηνής, σε ένα πακέτο που θα μας μείνει αλησμόνητο;\nΗ υπόκλιση, που έκαναν τα σχήματα προς το μέρος του κοινού στο τέλος πάνω στην σκηνή και το παρατεταμένο χειροκρότημα από εμάς προς τους καλλιτέχνες, είναι κάποια δείγματα που επιβεβαιώνουν την απόλυτη επιτυχία του συγκεκριμένου φεστιβάλ, τόσο σαν Death Disco διοργάνωση, όσο και σαν απόδοση των groups, η οποία κυμάνθηκε σε υψηλά επίπεδα. Ελπίζω το εγχείρημα αυτό να είναι η απαρχή αντίστοιχων συναυλιών και εκδηλώσεων στο μέλλον.